Jeŋba Tsakemɔi ni kɛ Nyɔŋmɔ Krɔŋŋfeemɔ Kpãa Gbee | Nyɔŋmɔ Maŋtsɛyeli Lɛ\nJeŋba Tsakemɔi ni kɛ Nyɔŋmɔ Krɔŋŋfeemɔ Kpãa Gbee\nBɔ ni Maŋtsɛ lɛ eye ebua eshishi bii lɛ koni amɛhi shi yɛ Nyɔŋmɔ jeŋba he mlai lɛ anaa\nFeemɔ ohe mfoniri okwɛ ni ootsɔ agbo ko mli kɛmiibote Yehowa mumɔŋ sɔlemɔwe kpele lɛ kpo lɛ nɔ\n1. Mɛni Ezekiel na ni hãa wɔnaa kpɛɔ wɔhe?\nNI KƐ́ oná niiashikpamɔ ko tamɔ gbalɔ Ezekiel ni hi shi aaafee afii 2,500 ni eho nɛɛ nɔ lɛ eko hu? Feemɔ enɛ he mfoniri okwɛ: Oobɛŋkɛ sɔlemɔtsu kpele ko ni kpɛlɛɔ kaŋkaŋ. Ŋwɛibɔfo ko ni he wa yɛ jɛmɛ ni kɛ bo baaya shisharamɔ yɛ he fɛfɛo nɛɛ! Okwɔ atrakpoi kpawo ni kɛ mɔ yaa agbói etɛ lɛ ateŋ ekome naa. Agbói nɛɛ hã onaa kpɛ ohe pam. Amɛnɔkwɔlɔmɔ ji mitai 30. Be ni obote agbó lɛ mli lɛ, ona akɛ bulɔi atsũi yɛ jɛmɛ. Aye tɛŋ tsei samai fɛfɛji awo akulashiŋi lɛ ahe.—Ezek. 40:1-4, 10, 14, 16, 22; 41:20.\n2. (a) Sɔlemɔwe ni yɔɔ ninaa lɛ mli lɛ damɔ shi kɛhã mɛni? (Kwɛmɔ shishigbɛ niŋmaa lɛ hu.) (b) Mɛni wɔbaanyɛ wɔkase yɛ sɔlemɔwe lɛ shinaa lɛ naa nibii lɛ ahe?\n2 Enɛ ji mumɔŋ sɔlemɔtsu lɛ he ninaa lɛ. Ezekiel tsɔɔ ninaa nɛɛ mli fitsofitso aahu akɛ, egbalɛ wolo lɛ yitso 40 kɛyashi 48 lɛ mli fɛɛ eyi kɛ amaniɛbɔɔ nɛɛ. Sɔlemɔwe nɛɛ damɔ shi kɛhã gbɛjianɔ ni Yehowa eto kɛhã jamɔ krɔŋŋ. Ehe nibii lɛ fɛɛ eko hiɛ shishinumɔ ko kɛhã wɔ diɛŋtsɛ, yɛ bɔ ni wɔjáa Nyɔŋmɔ wɔhãa yɛ naagbee gbii nɛɛ amli lɛ. * Mɛni agbói ni nɔ kwɔlɔ lɛ damɔ shi kɛhã? Amɛkaiɔ wɔ akɛ, esa akɛ mɛi ni kɛ amɛhe badɔ̃mɔɔ gbɛjianɔ ni Yehowa eto kɛhã jamɔ krɔŋŋ lɛ ahi shi yɛ Nyɔŋmɔ jalɛ mlai ni nɔ kwɔlɔ lɛ anaa. Tɛŋ tsei ni akpɛ yɛ gbogboi lɛ ahe lɛ hu maa enɛ nɔ mi, ejaakɛ yɛ Biblia lɛ mli lɛ bei komɛi lɛ, akɛ tɛŋ tsei damɔɔ shi ahãa jalɛnifeemɔ. (Lala 92:13) Mɛni bulɔi atsũi lɛ hu tsɔɔ? Ekã shi faŋŋ akɛ, aŋmɛɛɛ mɛi ni kɛ Nyɔŋmɔ mlai tsuuu nii lɛ agbɛ koni amɛbote he fɛfɛo nɛɛ, ni ji anɔkwa jamɔ krɔŋŋ ni hãa wala lɛ mli.—Ezek. 44:9.\n3. Mɛni hewɔ ehe bahia ni aya nɔ atsuu Kristo sɛɛnyiɛlɔi lɛ ahe lɛ?\n3 Te Ezekiel ninaa lɛ eba mli ehã tɛŋŋ? Taakɛ wɔna yɛ wolo nɛɛ Yitso 2 lɛ mli lɛ, Yehowa tsɔ Kristo nɔ etsuu ewebii lɛ ahe yɛ gbɛ krɛdɛɛ ko nɔ kɛjɛ afi 1914 kɛyashi afi 1919 mra beaŋ. Ani akɛ hetsuumɔ lɛ yawa jɛmɛ kɛkɛ? Kɔkɔɔkɔ! Yɛ afii 100 ni eho lɛ mli fɛɛ lɛ, Kristo etee nɔ ekwɛ koni akɛ Yehowa jeŋba he mlai ni yɔɔ krɔŋŋ lɛ atsu nii. Enɛ tsɔɔ akɛ atee nɔ atsuu ewebii lɛ ahe. Mɛni hewɔ? Ejaakɛ Kristo etee nɔ ebua esɛɛnyiɛlɔi lɛ anaa kɛje jeŋ ni jeŋba sha eyi mli obɔ nɛɛ mli, shi Satan kpako mɔdɛŋ ni ebɔɔ akɛ ebaagbala amɛ kɛwo jeŋ nɛŋ jeŋba sha lɛ mli ekoŋŋ lɛ kɔkɔɔkɔ. (Kanemɔ 2 Petro 2:20-22.) Hã wɔpɛi shihilɛ mli hei etɛ ni atee nɔ aye abua anɔkwa Kristofoi koni amɛhiɛ jeŋba hetsemɔ mli lɛ amli wɔkwɛ. Klɛŋklɛŋ lɛ, wɔbaasusu tsakemɔi komɛi ni afee yɛ jeŋba gbɛfaŋ lɛ ahe, kɛkɛ lɛ wɔbaasusu gbɛjianɔ ni he hiaa ni ato koni akɛtse asafo lɛ he lɛ he, naagbee lɛ wɔbaasusu weku gbɛjianɔtoo lɛ he.\nTsakemɔi ni Afee yɛ Jeŋba Mli Kɛbashi Ŋmɛnɛ\n4, 5. Mɛɛ ŋaa Satan ejɛ jeeŋmɔ ekɛtsu nii, ni mɛni ejɛ mli kɛba?\n4 Yehowa webii lɛ etee nɔ amɛnya jeŋba mli hetsemɔ he. No hewɔ lɛ, amɛtee nɔ amɛkɛ gbɛtsɔɔmɔi ni mli kã shi faŋŋ ni akɛhãa yɛ sane nɛɛ he lɛ etsu nii. Susumɔ nɔkwɛmɔ nii fioo komɛi ahe okwɛ.\n5 Bɔlɛnamɔ jeŋba sha. Yehowa to wu kɛ ŋa teŋ bɔlɛnamɔ he gbɛjianɔ akɛ efee nɔ ni he tse ni miishɛɛ yɔɔ mli. Satan náa he miishɛɛ waa akɛ ebaatsake bɔ ni ato koni akɛ nikeenii nɛɛ atsu nii ahã lɛ hiɛ kɛfee nɔ ko ni yɔɔ nyaŋemɔ; ekɛkaa Yehowa webii lɛ bɔ ni afee ni Nyɔŋmɔ hiɛ duromɔ aŋmɛɛ amɛ. Satan kɛ nakai ŋaa lɛ tsu nii yɛ Bileam beaŋ tɔ̃ɔ ni eye omanye, ni ekã he ekɛmiitsu nii waa yɛ naagbee gbii nɛɛ amli fe be fɛɛ ni eho.—4 Mose 25:1-3, 9; Kpoj. 2:14.\n6. Mɛɛ kitã akala yɛ Buu-Mɔɔ lɛ mli, mɛɛ gbɛ nɔ atsɔ akɛtsu nii, ni mɛni hewɔ sɛɛ mli lɛ ebafee tamɔ mɛi adaŋ kotsa kɛkɛ lɛ? (Kwɛmɔ shishigbɛ niŋmaa lɛ hu.)\n6 Bɔ ni afee ni aku Satan ŋaa nɛɛ naa lɛ, June 15, 1908 Buu-Mɔɔ lɛ kala kitã ko ni shiwoo ni nyiɛ sɛɛ nɛɛ yɔɔ mli lɛ: “Kɛ́ nuu ji mi lɛ, be fɛɛ be kɛ he fɛɛ he ni miyɔɔ lɛ, kɛ́ teemɔŋ tete lɛ, maba mijeŋ jogbaŋŋ yɛ mikɛ yei asharamɔ mli taakɛ mafee kɛ́ miyɛ mɛi ateŋ lɛ; kɛ́ yoo ji mi hu lɛ, maba mijeŋ yɛ nakai gbɛ nɔŋŋ nɔ.” * Eyɛ mli ákɛ akɛ kitã nɛɛ fiii mɛi anɔ moŋ, kɛ̃lɛ mɛi babaoo kɛtsu nii ni amɛkɛ amɛgbɛi hã koni akala yɛ The Watch Tower lɛ mli kɛma nɔ mi. Afii komɛi asɛɛ lɛ, ana akɛ eyɛ mli akɛ kitã nɛɛ eye ebua mɛi babaoo moŋ nɛ, kɛ̃lɛ etamɔ nɔ ni yɛ mɛi komɛi agbɛfaŋ lɛ, ebafee daŋ kotsa ko kɛkɛ; no hewɔ lɛ amɛkɛtsuuu nii. Fɛɛ sɛɛ lɛ, atee nɔ akɛ jeŋba he shishitoo mlai ni nɔkwɔlɔ ni kitã lɛ damɔ shi kɛhã lɛ tsu nii.\n7. Mɛɛ naagba Buu-Mɔɔ lɛ wie he yɛ afi 1935, ni mɛɛ shishitoo mla esaa ema nɔ mi?\n7 Satan tee nɔ ewo etutuamɔ lɛ mli la moŋ. March 1, 1935 Buu-Mɔɔ lɛ wie naagba ni miikwɔ tso yɛ Nyɔŋmɔ webii ateŋ lɛ he kpetekplee. Ekã shi faŋŋ akɛ, mɛi komɛi yasusu akɛ shiɛmɔ nitsumɔ lɛ mli ni amɛkɛ amɛhe woɔ lɛ tsɔɔ akɛ, yɛ gbɛ ko nɔ lɛ, ehe ehiaaa ni amɛhiɔ shi yɛ Yehowa jeŋba he mlai lɛ anaa yɛ amɛshihilɛ mli. Buu-Mɔɔ lɛ gba mli kpoo ekɛɛ: “Esa akɛ mɔ fɛɛ mɔ akai akɛ, jeee shiɛmɔ nitsumɔ lɛ ni wɔkɛ wɔhe woɔ mli lɛ pɛ ji nɔ ni abiɔ ni wɔfee. Yehowa Odasefoi ji Yehowa najiaŋdamɔlɔi, ni sɔ̃ kã amɛnɔ akɛ amɛhã ana amɛ akɛ Yehowa kɛ emaŋtsɛyeli lɛ he najiaŋdamɔlɔi kpakpai.” Kɛkɛ ni sane lɛ kɛ ŋaawoo ni yɔɔ faŋŋ ni kɔɔ bɔ ni sa akɛ aba jeŋ ahã yɛ gbalashihilɛ kɛ bɔlɛnamɔ he lɛ hã, ni akɛye abua Nyɔŋmɔ webii lɛ koni ‘amɛtsĩ amɛhe kɛjɛ bɔlɛnamɔ jeŋba sha he.’—1 Kor. 6:18.\n8. Mɛni hewɔ Buu-Mɔɔ lɛ etee nɔ ema Hela wiemɔ kɛhã bɔlɛnamɔ jeŋba sha lɛ shishinumɔ lɛ nɔ mi shii abɔ lɛ?\n8 Nyɛsɛɛ afii nɛɛ nɔŋŋ lɛ, Buu-Mɔɔ lɛ etee nɔ ewie shishinumɔ ni ja ni yɔɔ wiemɔ por·neiʹa ni akɛtsu nii kɛhã bɔlɛnamɔ jeŋba sha yɛ Hela Ŋmalɛi lɛ amli lɛ ahe shii abɔ. Eshishinumɔ lɛ yaa shɔŋŋ fe bɔlɛnamɔ ŋmiiŋmi pɛ. Por·neiʹa kɔɔ nyenyeŋtswibɔi loo jeŋba sha nifeemɔi srɔtoi fɛɛ ni yaa nɔ yɛ tuutuu yei loo ashawo yei awe lɛ he. Enɛ ehã abu Kristo sɛɛnyiɛlɔi lɛ ahe kɛjɛ bɔlɛnamɔ he haomɔi ni eŋɔ mɛi babaoo anom yɛ je lɛŋ ŋmɛnɛ lɛ he.—Kanemɔ Efesobii 4:17-19.\n9, 10. (a) Mɛɛ jeŋba Buu-Mɔɔ lɛ wie he yɛ afi 1935? (b) Mɛni ji Biblia lɛ tsɔɔmɔ ni ŋmɛɔ pɛpɛɛpɛ yɛ dãanumɔ he?\n9 Dãanumɔ shɛii kɛ dãatɔɔ. March 1, 1935 Buu-Mɔɔ lɛ wie jeŋba he sane kroko hu he ekɛɛ: “Abayɔse hu akɛ mɛi komɛi kɛ amɛhe woɔ shiɛmɔ nitsumɔ lɛ mli, loo amɛtsuɔ asafo lɛ sɔi krokomɛi ahe nii be ni amɛnu dãa. Mɛɛ shihilɛ mli Ŋmalɛi lɛ kpɛlɛɔ nɔ akɛ abaanyɛ anu dãa? Ani ebaafee nɔ ni ja akɛ mɔ ko baanu dãa bɔ ni baasa esɔɔmɔ yɛ Nuŋtsɔ lɛ gbɛjianɔtoo lɛ mli lɛ he?”\n10 Sanebimɔ nɛɛ hetoo lɛ hãa anaa bɔ ni Nyɔŋmɔ Wiemɔ lɛ ŋmɛɔ pɛpɛɛpɛ yɛ dãa ni wa numɔ he. Biblia lɛ eguuu wein kɛ dãa ni wa krokomɛi ni anuɔ fioo lɛ, moŋ lɛ, ekɛ hiɛdɔɔ wieɔ eshiɔ dãanumɔ shɛii kɛ dãatɔɔ. (Lala 104:14, 15; 1 Kor. 6:9, 10) Ajɛ jeeŋmɔ ahã Nyɔŋmɔ webii lɛ ena hiɛdɔɔ ni yɔɔ dãa ni anuɔ kɛtsuɔ asafoŋ sɔ̃i ahe nii lɛ ahe yɛ amaniɛbɔɔ ni kɔɔ Aaron bihii ni tee afɔleshãa be ni awoko amɛ kitã, ní Nyɔŋmɔ tswa amɛ nɔ ni amɛgboi lɛ he. Amɛgbele sɛɛ etsɛɛɛ nɔŋŋ lɛ, Nyɔŋmɔ wo mla akɛ osɔfoi lɛ ateŋ mɔ ko kwraa akanu dãa be ni eyaa sɔlemɔwe lɛ eyatsu esɔɔmɔ krɔŋŋ lɛ; enɛ hãa wɔnaa nɔ ni ekolɛ no hã amɛyafee nɔ ko ni ejaaa kwraa be ni awoko amɛ kitã lɛ. (3 Mose 10:1, 2, 8-11) Ŋmɛnɛ lɛ, akɛni Kristo sɛɛnyiɛlɔi lɛ kɛ shishitoo mla nɛɛ tsuɔ nii hewɔ lɛ, amɛkwɛɔ jogbaŋŋ koni amɛkanu dãa kɛyatsu amɛsɔɔmɔ krɔŋŋ lɛ fã ko kwraa he nii.\n11. Dãanumɔ shɛii kɛ dãatɔɔ ni atee nɔ agbala mli ahã Nyɔŋmɔ webii lɛ efee jɔɔmɔ kɛhã amɛ yɛ mɛɛ gbɛ nɔ?\n11 Nyɛsɛɛ afii nɛɛ amli lɛ, atee nɔ aye abua Kristo sɛɛnyiɛlɔi lɛ ni amɛnu saji ni kɔɔ dãanumɔ shɛii loo dãatɔɔ ni anyɛɛɛ akpa lɛ he lɛ shishi jogbaŋŋ. Eŋɔɔ wɔnaa waa akɛ kɛtsɔ mumɔŋ niyenii ni baa yɛ ebe naa lɛ nɔ lɛ, aye abua mɛi babaoo ni amɛnyɛ amɛtsu shihilɛ ni amɛyaje mli lɛ he nii, ni amɛbafee mɛi ni bulɛ yɔɔ amɛhe ekoŋŋ. Aye abua mɛi babaoo hu ni amɛjo naagba nɛɛ naa foi kwraa. Ehe ehiaaa ni mɔ ko ŋmɛɔ gbɛ ni dãanumɔ shɛii shɔ̃ɔ ebulɛ, eweku, kɛ nɔ ni fe fɛɛ lɛ, esɔɔmɔ hegbɛ ni eyɔɔ yɛ Yehowa jamɔ krɔŋŋ lɛ mli lɛ yɛ edɛŋ.\n“Aso osusuɔ akɛ wɔbaanu tawa he fũ loo nɔ ko ni buleɔ mɔ lɛ he fũ yɛ wɔ-Nuŋtsɔ lɛ daŋ?”—C. T. Russell\n12. Te Kristo tsuji lɛ bu tawa kɛnitsumɔ amɛhã tɛŋŋ dani naagbee gbii lɛ po je shishi?\n12 Tawa kɛnitsumɔ. Kristo tsuji lɛ bɔi tawa kɛ ehenɔi kɛnitsumɔ guu po dani naagbee gbii nɛɛ je shishi. Afii saŋŋ komɛi ni eho lɛ, nyɛmi nuu ko ni hiɛ efã ni atsɛɔ lɛ Charles Capen lɛ wie be klɛŋklɛŋ kwraa ni ekɛ Charles Taze Russell kpe yɛ afi 1800 afii lɛ naagbee gbɛ lɛ he. No mli lɛ, Capen ni eye afii 13 lɛ kɛ enyɛmimɛi hii etɛ komɛi tara Bible House ni yɔɔ Allegheny, yɛ Pennsylvania lɛ atrakpoi lɛ anɔ. Be ni Russell ho amɛhe lɛ, ebi amɛ akɛ: “Oblahii, ani nyɛmiishɛre zigaret? Miinu fũ ko he tamɔ mɔ ko miishɛre tawa.” Amɛhã ená nɔmimaa akɛ amɛshɛreee zigaret. Ekã shi faŋŋ akɛ, sane ni ebi amɛ lɛ hã amɛna esusumɔ yɛ tawa kɛ ehenɔi lɛ ashɛremɔ he. Nyɛminuu Russell wie 2 Korintobii 7:1 lɛ he yɛ August 1, 1895 Buu-Mɔɔ mli akɛ: “Minaaa gbɛ nɔ ni Kristofonyo ko baatsɔ ená tawa kɛ ehenɔi lɛ ashɛremɔ he sɛɛ loo ekɛwo Nyɔŋmɔ hiɛ nyam. . . . Aso osusuɔ akɛ wɔbaanu tawa he fũ loo nɔ ko ni buleɔ mɔ lɛ he fũ yɛ wɔ-Nuŋtsɔ lɛ daŋ?”\n13. Mɛɛ jeŋba tsakemɔ tee nɔ yɛ afi 1973 lɛ?\n13 Yɛ afi 1935 lɛ, Buu-Mɔɔ lɛ tsɛ tawa akɛ “jwɛi ni he tseee,” ni ewie akɛ kɛ́ mɔ ko kpeɔ tawa loo eshɛreɔ lɛ, aŋmɛŋ lɛ gbɛ ni eya nɔ esɔmɔ akɛ Betel weku lɛ mlinyo, ni enyɛŋ esɔmɔ hu akɛ Yehowa gbɛjianɔtoo lɛ najiaŋdamɔlɔ akɛ gbɛgbalɔ loo nɔkwɛlɔ gbɛfalɔ. Yɛ afi 1973 lɛ, atee nɔ akɛ gbɛtsɔɔmɔ kroko hu ni kɔɔ enɛ he lɛ hã. June 1 Buu-Mɔɔ lɛ tsɔɔ mli akɛ, kɛ́ mɔ ko kã he ekɛ ehe woɔ nifeemɔ ni nyɛɔ egbeɔ mɔ, ni buleɔ mɔ, ni etsɔɔɔ suɔmɔ hu nɛɛ mli lɛ, anyɛŋ akɛɛ akɛ eji Yehowa Odasefonyo ni yɔɔ shidaamɔ kpakpa yɛ asafo lɛ mli. No sɛɛ lɛ, abi koni ashwie mɛi fɛɛ ni kpaaa tawa kɛnitsumɔ yɛ gbɛ ni ejaaa nɔ nɛɛ kɛjɛ asafo lɛ mli. * Kristo etsɔ gbɛ kroko ni he hiaa hu nɔ etsuu esɛɛnyiɛlɔi lɛ ahe.\n14. Mɛni ji Nyɔŋmɔ gbɛtsɔɔmɔ yɛ lá he, ni te fee tɛŋŋ ni lá ni agbalaa awoɔ mɔ mli lɛ bahé shi waa lɛ?\n14 Lá ni akɛtsuɔ nii yɛ gbɛ ni ejaaa nɔ. Noa beaŋ lɛ, Nyɔŋmɔ wie akɛ eji tɔ̃mɔ akɛ abaaye lá. Ema sane nɛɛ nɔŋŋ nɔ mi yɛ Mla ni ekɛhã Israel maŋ lɛ mli, ni nakai nɔŋŋ hu efã Kristofoi asafo lɛ akɛ ‘amɛhi lá’ loo amɛtsi amɛhe kɛjɛ he. (Bɔf. 15:20, 29; 1 Mose 9:4; 3 Mose 7:26) Dɔlɛ sane ji akɛ, yɛ wɔbei nɛɛ amli lɛ, Satan etsɔ gbɛ ko nɔ ni eehã mɛi babaoo miiku Nyɔŋmɔ mla nɛɛ mli. Yɛ afii 1800 afiiaŋ lɛ, no mli lɛ datrɛfoi miika lá ni agbalaa awoɔ mɔ mli lɛ amɛmiikwɛ, ni be ni amɛbayɔse akɛ ayɛ lá henɔi srɔtoi lɛ, lá ni agbalaa awoɔ mɔ mli nɛɛ bahé shi kwraa agbɛnɛ. Yɛ afi 1937 lɛ, abɔi mɛi alá gbalamɔ kɛtoo, kɛkɛ ni Jeŋ Ta II lɛ bawo nifeemɔ nɛɛ mli hewalɛ waa agbɛnɛ. Etsɛɛɛ kɛkɛ ni lá ni agbalaa awoɔ mɔ mli lɛ bahé shi yɛ je lɛŋ fɛɛ.\n15, 16. (a) Mɛɛ shidaamɔ Yehowa Odasefoi kɔ yɛ lá ni agbalaa awoɔ mɔ mli lɛ he? (b) Mɛɛ yelikɛbuamɔ ni kɔɔ lá ni agbalaa awoɔ mɔ mli kɛ bɔ ni atsaa mɔ ni akɛ lá tsuuu nii lɛ he akɛhã Kristo sɛɛnyiɛlɔi lɛ, ni mɛni ejɛ mli kɛba?\n15 Mra mli tɔ̃ɔ yɛ afi 1944 lɛ, Buu-Mɔɔ lɛ tsɔɔ akɛ, lá ni agbalaa awoɔ mɔ mli lɛ ji gbɛ kroko ni atsɔɔ nɔ ayeɔ lá. Awaje nakai Ŋmalɛ naa shidaamɔ lɛ, ni ahã efee faŋŋ yɛ afi ni nyiɛ sɛɛ lɛ mli. Be ni shɛɔ afi 1951 lɛ, akala lá he sanebimɔi babaoo kɛ amɛhetoi yɛ wɔwoji lɛ amli, koni eye ebua Nyɔŋmɔ webii lɛ ní amɛle bɔ ni amɛkɛ datrɛfoi baaye ahã. No mli lɛ, yɛ jeŋ fɛɛ lɛ, Kristo anɔkwa kaselɔi lɛ kɛ ekãa miikɔ shidaamɔ ni ja yɛ lá he, ni bei pii lɛ mɛi yeɔ amɛhe fɛo, afeɔ amɛ niseniianii, ni bei komɛi po lɛ, awaa amɛ yi. Shi Kristo tee nɔ ehã esafo lɛ kɛ yelikɛbuamɔ ni he hiaa lɛ hã nyɛmimɛi lɛ. Apɛi lá sane lɛ mli fitsofitso, ni akala he saji awo wɔwoji lɛ amli.\n16 Yɛ afi 1979 lɛ, ahã asafoŋ onukpai komɛi bɔi helatsamɔhei asaramɔ koni amɛye amɛbua datrɛfoi ní amɛnu wɔshidaamɔ yɛ lá he, Ŋmalɛ naa yiŋtoo ni wɔyɔɔ yɛ lá he, kɛ nibii ni abaanyɛ akɛtsu nii kɛye lá najiaŋ yɛ helatsamɔ mli lɛ shishi. Yɛ afi 1980 lɛ, atsɔse asafoŋ onukpai yɛ Amerika maŋtiasei 39 amli kɛhã nitsumɔ nɛɛ. Be ni be shwieɔ mli lɛ, Gbɛtsɔɔmɔ Kuu lɛ kpɛlɛ ni ato Ajinafoi Akuu ni Kɛ Helatsamɔhei Shãraa srɔtoi yɛ je lɛŋ fɛɛ. Ani mɔdɛŋbɔɔ nɛɛ eye omanye yɛ afii ni eho lɛ amli? Ŋmɛnɛ lɛ, helatsamɔ nitsulɔi akpei nyɔŋmai komɛi—ni datrɛfoi kɛ amɛhenɔi fɛɛ fata he lɛ—kɛ Yehowa Odasefoi ni yaa helatsamɔhei lɛ kpãa gbee, ni amɛkpɛlɛɔ wɔshidaamɔ akɛ wɔsumɔɔɔ ni ahã wɔ lá lɛ nɔ. Helatsamɔhei babaoo tsaa mɛi ní amɛhãaa mɛi lɛ lá, amɛteaŋ ekomɛi po eyɔse akɛ no ji helatsamɔ gbɛ ni hi fe fɛɛ. Aso kɛ́ osusu gbɛi ni Yesu etsɔ nɔ ebu esɛɛnyiɛlɔi lɛ ahe kɛje mɔdɛŋ ni Satan bɔɔ koni ebule amɛ lɛ ahe lɛ, omii shɛɛɛ ohe?—Kanemɔ Efesobii 5:25-27.\nHelatsamɔhei babaoo tsaa mɛi ni amɛkɛ lá tsuuu nii yɛ enɛ feemɔ mli, amɛteaŋ ekomɛi po eyɔse akɛ no ji helatsamɔ gbɛ ni hi fe fɛɛ\n17. Mɛni wɔbaanyɛ wɔfee kɛtsɔɔ akɛ wɔhiɛ sɔɔ bɔ ni Kristo etee nɔ eye ebua esɛɛnyiɛlɔi ni amɛfee tsakemɔi lɛ?\n17 Ehi jogbaŋŋ akɛ wɔbaabi wɔhe akɛ, ‘Ani mihiɛ sɔɔ gbɛ ni Kristo tsɔɔ nɔ eyeɔ ebuaa esɛɛnyiɛlɔi lɛ ni amɛfee tsakemɔi, ni ji tsɔsemɔ ni ekɛhãa wɔ koni wɔhi shi yɛ Yehowa jeŋba he mlai ni nɔ bɛ lɛ anaa lɛ?’ Kɛ́ nakai lɛ, belɛ nyɛhãa wɔjwɛŋmɔ ahiaa nɔ akɛ Satan kã he eebɔ mɔdɛŋ ehã wɔku Nyɔŋmɔ jeŋba he mlai lɛ amli, koni ekɛjie wɔ kɛjɛ Yehowa kɛ Yesu masɛi. Yehowa gbɛjianɔtoo lɛ yaa nɔ ekɛ kɔkɔbɔi kɛ kaimɔi kpakpai ni kɔɔ jeŋ nɛɛ jeŋba gbohii lɛ ahe lɛ hãa wɔ be fɛɛ be. Nyɛhãa wɔhiɛ ahiaa wɔhe nɔ daa gbi, no ji wɔkwɛ wɔhe nɔ jogbaŋŋ ni wɔkɛ ŋaawoo kpakpai nɛɛ atsu nii.—Abɛi 19:20.\nAbu Asafo lɛ He Koni Jeŋba Gbohii Akagbe He Guɔ\n18. Mɛɛ kaimɔ ni mli kã shi Ezekiel ninaa lɛ kɛhãa wɔ yɛ mɛi ni jeɔ gbɛ amɛtseɔ Nyɔŋmɔ gbɛtsɔɔmɔi lɛ ahiɛ atua lɛ ahe?\n18 Afee tsakemɔ kroko hu yɛ jeŋba gbɛfaŋ, no ji gbɛ ni akɔ koni akɛhã asafo lɛ he atse be fɛɛ be lɛ. Dɔlɛ sane ji akɛ, jeee mɛi fɛɛ ní kpɛlɛɔ Yehowa jeŋba he mlai anɔ, ní amɛjɔɔ amɛhe nɔ amɛhãa Nyɔŋmɔ lɛ yaa nɔ amɛhiɔ shi yɛ amɛyiŋkpɛɛ lɛ naa. Mɛi komɛi tsakeɔ amɛjwɛŋmɔ sɛɛ mli, ni amɛkɛ kuɛŋtimɔ tseɔ shishitoo mlai nɛɛ ahiɛ atua. Mɛni ebiɔ ni afee mɛi ni tamɔ nakai lɛ? Wɔnaa nɔ ni esa akɛ afee amɛ lɛ yɛ Ezekiel ninaa ni kɔɔ mumɔŋ sɔlemɔwe lɛ ni wɔsusu he yɛ yitso nɛɛ shishijee gbɛ lɛ mli. Bɛ okaiɔ agbói ni nɔ kwɔlɔ lɛ? Bulɔi atsũi yɛ agbói lɛ eko fɛɛ eko naa. Bulɔi lɛ buɔ sɔlemɔwe lɛ naa, ekolɛ koni akɛtsĩ ‘tsui mli foolɔi’ loo mɛi ni afolɔko amɛtsuii ketia lɛ gbɛ ní amɛkanyɛ amɛbote sɔlemɔwe lɛ. (Ezek. 44:9) Enɛ hãa wɔnaa faŋŋ akɛ, jamɔ krɔŋŋ ji hegbɛ ni akɛhãa mɛi pɛ ni bɔɔ mɔdɛŋ akɛ amɛbaahi shi yɛ Yehowa jeŋba he mlai ni he tse lɛ anaa lɛ. Nakai nɔŋŋ eji yɛ ekome ni afeɔ kɛjáa Nyɔŋmɔ akɛ Kristofoi lɛ gbɛfaŋ ŋmɛnɛ, jeee mɔ fɛɛ mɔ kɛkɛ náa hegbɛ nɛɛ.\n19, 20. (a) Mɛɛ gbɛ nɔ Kristo etee nɔ eye ebua esɛɛnyiɛlɔi lɛ fiofio ni amɛtsake bɔ ni amɛtsuɔ efɔŋfeemɔ ni yɔɔ hiɛdɔɔ he nii amɛhãa lɛ mli? (b) Mɛɛ yiŋtoi etɛ ahewɔ ashwieɔ efɔŋfeelɔi ni tsakeee amɛtsui lɛ kɛjɛɔ asafo lɛ mli lɛ?\n19 Yɛ afi 1892 tɔ̃ɔ lɛ, Buu-Mɔɔ lɛ wie akɛ, “eji wɔsɔ̃ akɛ wɔbaashwie mɛi (ni ji Kristofoi) ni tsɔɔ gbɛ tɛ̃ɛ loo gbɛ nigii nɔ amɛkɛɔ akɛ Kristo kɛ ehe hãaa akɛ kpɔmɔnɔ kɛhã mɛi fɛɛ lɛ.” (Kanemɔ 2 Yohane 10.) Yɛ afi 1904 lɛ, wolo ni ji The New Creation lɛ tsɔɔ mli akɛ, mɛi ni kãa he amɛkɛ amɛhe woɔ jeŋba gbohii amli lɛ kɛ asafo lɛ jeŋba hetsemɔ lɛ woɔ oshara mli. No beaŋ lɛ, asafo muu lɛ fɛɛ kpeɔ kɛfeɔ nɔ ko ni atsɛɔ lɛ asafoŋ saneyeli kɛpɛiɔ saji ni kɔɔ efɔŋfeemɔi ni yɔɔ hiɛdɔɔ ahe lɛ amli. Kɛ̃lɛ, shihilɛ nɛɛ efɔɔɔ kaa yɛ no beaŋ. Yɛ afi 1944 lɛ, Buu-Mɔɔ lɛ tsɔɔ mli akɛ, nyɛmimɛi hii ni akɛ sɔ̃i ewo amɛdɛŋ lɛ pɛ esa akɛ amɛtsu saji ni tamɔ nɛkɛ lɛ ahe nii. Afi 1952 mli dani akala gbɛtsɔɔmɔ ni damɔ Biblia lɛ nɔ ni akɛbaatsu saji ni ebiɔ akɛ saneyeli ajinafoi akui atsu he nii lɛ yɛ Buu-Mɔɔ lɛ mli, sane nɛɛ tsɔɔ yiŋtoo titrii hewɔ ni ashwieɔ mɛi ni tsakeee amɛtsui lɛ kɛjɛɔ asafo lɛ mli lɛ, afeɔ nakai kɛtseɔ asafo lɛ he.\n20 Kɛjɛ no nɔ kɛbaa nɛɛ, Kristo etee nɔ eye ebua esɛɛnyiɛlɔi lɛ ni amɛhã bɔ ni atsuɔ efɔŋfeemɔi ni yɔɔ hiɛdɔɔ he nii ahãa lɛ efee faŋŋ, ni amɛfee tsakemɔi hu yɛ mli. Atsɔseɔ Kristofoi asafoŋ onukpai lɛ jogbaŋŋ koni amɛtsu saji ni amɛyeɔ lɛ he nii bɔ pɛ ni Yehowa taoɔ, ni amɛŋmɛ pɛpɛɛpɛ yɛ jalɛ kɛ mɔbɔnalɛ mli. Ŋmɛnɛ lɛ wɔnaa, kɛ́ hooo kwraa lɛ, yiŋtoi etɛ ahewɔ ni ashwieɔ efɔŋfeelɔ ni tsakeee etsui lɛ kɛjɛɔ asafo lɛ mli lɛ: (1) koni akagbe Yehowa gbɛ́i lɛ he guɔ, (2) koni akɛbu asafo lɛ he kɛjɛ nibii ni jɛɔ efɔŋfeemɔ ni yɔɔ hiɛdɔɔ mli kɛbaa lɛ ahe, kɛ (3) koni no aye abua efɔŋfeelɔ lɛ ní kɛ́ ebaahi lɛ etsake etsui.\n21. Te gbɛjianɔ ni ato akɛ ashwie efɔŋfeelɔi ni tsakeee amɛtsui lɛ eye ebua Nyɔŋmɔ webii lɛ ehã tɛŋŋ?\n21 Ani oona bɔ ni ŋmɛnɛ lɛ shwiemɔ gbɛjianɔtoo lɛ efee jɔɔmɔ ehã Kristo sɛɛnyiɛlɔi lɛ? Yɛ blema Israel lɛ, bei pii lɛ efɔŋfeelɔi náa maŋ lɛ nɔ hewalɛ gbonyo, ni bei komɛi po lɛ amɛyi faa kwraa fe mɛi ni sumɔɔ Yehowa ní bɔɔ mɔdɛŋ akɛ amɛbaafee nɔ ni ja lɛ. No tsɔɔ akɛ, bei pii lɛ, maŋ lɛ kɛ heguɔgbee baa Yehowa gbɛ́i lɛ nɔ, ni no hãaa amɛná ehiɛ duromɔ. (Yer. 7:23-28) Shi ŋmɛnɛ lɛ, Yehowa kɛ hii kɛ yei ni yeɔ emlai anɔ ni efee kome akɛ maŋ lɛ miitsu nii. Akɛni ajieɔ efɔŋfeelɔi ni ekpiliŋ amɛtsui lɛ yɛ wɔteŋ hewɔ lɛ, aŋmɛɛɛ amɛ gbɛ ní amɛbatsɔmɔ Satan dɛŋdade koni ekɛfite asafo lɛ, ni ekɛwo he muji. Moŋ lɛ, akwɛɔ koni amɛkaná asafo lɛ nɔ hewalɛ. No hewɔ lɛ ákɛ kuu lɛ, wɔnáa nɔmimaa akɛ wɔbaaya nɔ wɔná Yehowa hiɛ duromɔ. Kaimɔ akɛ Yehowa wo shi akɛ: “Tawuu nii ní asɔ̃ɔ ashiɔo lɛ eko eko nyɛŋ nɔ ko afee.” (Yes. 54:17) Ani wɔkɛ anɔkwayeli fĩɔ asafoŋ onukpai ni sɔ̃ ni tsii kã amɛnɔ akɛ amɛtsu saneyeli he nii lɛ asɛɛ?\nAmɛwó Wekui Fɛɛ Atsɛ lɛ Hiɛnyam\n22, 23. Mɛni hewɔ wɔhiɛ sɔɔ wɔnyɛmimɛi Kristofoi ni hi shi yɛ afi 1900 afii lɛ mra beaŋ lɛ waa lɛ? Kɛ̃lɛ, mɛni yɔɔ ni tsɔɔ akɛ shwɛ amɛ pɛpɛɛpɛ-ŋmɛɛ fioo yɛ bɔ ni amɛtsu weku saji ahe nii amɛhã lɛ he?\n22 Gbɛ ni ji etɛ ni Kristo sɛɛnyiɛlɔi lɛ etee nɔ amɛná tsakemɔi ni afeɔ lɛ he sɛɛ lɛ kɔɔ gbalashihilɛ kɛ weku shihilɛ he. Aso atsake wɔsusumɔi yɛ weku he yɛ afii ni eho lɛ amli? Hɛɛ. Ákɛ nɔkwɛmɔnɔ lɛ, kɛ́ wɔkane Nyɔŋmɔ webii ni hi shi yɛ afi 1900 afii lɛ shishijee gbɛ lɛ ahe saji lɛ, wɔhiɛ sɔɔ amɛhekɛafɔleshãa mumɔ lɛ waa, ni ehãa wɔnaa kpɛɔ wɔhe pam. Wɔhiɛ sɔɔ bɔ ni amɛhã amɛsɔɔmɔ krɔŋŋ lɛ fee nɔ titri ni he hiaa amɛ fe nɔ fɛɛ nɔ yɛ amɛshihilɛ mli lɛ. Nakai beaŋ nɔŋŋ lɛ, wɔnaa hu akɛ ehe bahia ni amɛŋmɛ pɛpɛɛpɛ yɛ amɛshihilɛ mli. Yɛ mɛɛ gbɛ nɔ?\n23 No beaŋ lɛ, efɔɔ kaa akɛ, nyɛmimɛi kpɛlɛɔ ni atsuɔ amɛ kɛshiɔ amɛmaŋ kɛyaa hei ni yɔɔ shɔŋŋ koni amɛyashiɛ loo amɛyasɔmɔ akɛ nɔkwɛlɔi gbɛfãlɔi, ni amɛyayeɔ nyɔji saŋŋ dani amɛkuɔ amɛsɛɛ. Kɛfata he lɛ, ajieee gbalashihilɛ yi tsɔ ahãaa nyɛmimɛi lɛ, ni afeɔ lɛ bɔ ni tekeɔ nɔ ni Ŋmalɛi lɛ tsɔɔ lɛ, ni nɔ ko fioo pɛ awieɔ yɛ bɔ ni abaafee atswa Kristofoi agbalashihilɛ ama shi lɛ he. Ani nakai nɔŋŋ shihilɛ lɛ ji yɛ Kristo sɛɛnyiɛlɔi lɛ ateŋ ŋmɛnɛ? Dabi!\nAŋmɛɛɛ gbɛ ni mɔ ko ahã teokrase sɔ̃i ahe nitsumɔ ahã eku ehiɛ eshwie eweku sɔ̃i anɔ\n24. Mɛɛ gbɛ nɔ Kristo tsɔ eye ebua enɔkwafoi lɛ ni amɛŋmɛ pɛpɛɛpɛ yɛ gbalashihilɛ kɛ weku shihilɛ he?\n24 Ŋmɛnɛ lɛ, aŋmɛɛɛ gbɛ ni mɔ ko ahã teokrase sɔ̃i ahe nitsumɔ ahã eku ehiɛ eshwie eweku sɔ̃i anɔ. (Kanemɔ 1 Timoteo 5:8.) Kɛfata he lɛ, Kristo etee nɔ ekwɛ koni esɛɛnyiɛlɔi anɔkwafoi ni yɔɔ shikpɔŋ nɛɛ nɔ lɛ anine ashɛ Ŋmalɛ naa ŋaawoi ni yeɔ buaa jogbaŋŋ yɛ gbalashihilɛ kɛ weku shihilɛ mli lɛ anɔ be fɛɛ be. (Efe. 3:14, 15) Yɛ afi 1978 lɛ, afee wolo ko ni ji Oweku Shihilɛ Ni Oooha Efee Miishɛɛ. Afii 18 sɛɛ lɛ, afee wolo ni ji Nɔ Diɛŋtsɛ ni Kɛ Weku Miishɛɛ Baa. Kɛfata he lɛ, atee nɔ aŋmala saji srɔtoi yɛ Buu-Mɔɔ lɛ mli koni eye ebua gbalashihilɛ mli hefatalɔi ni amɛkɛ Ŋmalɛ mli shishitoo mlai atsu nii yɛ amɛgbalashihilɛi amli.\n25-27. Mɛɛ gbɛ nɔ atee nɔ atsu gbekɛbii ni eye afii srɔtoi lɛ ahiamɔ nii ahe nii yɛ afii ni eho lɛ amli kɛbashi ŋmɛnɛ?\n25 Ni gbekɛbii agbɛfaŋ hu? Yɛ afii ni eho lɛ amli fɛɛ lɛ, atee nɔ asusu amɛhiamɔ nii ahe jogbaŋŋ. Kɛjɛ blema tɔ̃ɔ lɛ, Yehowa gbɛjianɔtoo lɛ etee nɔ eto nibii kpakpai ahe gbɛjianɔ ehã gbekɛbii ni eye afii srɔtoi, ni nɔ ni kulɛ ebaa fiofio lɛ ebafa babaoo amrɔ nɛɛ, ni ebaa nɔtonɔto. Ákɛ nɔkwɛmɔnɔ lɛ, “Juvenile Bible Study” (Biblia Mli Nikasemɔ Kɛhã Gbekɛbii) lɛ pue yɛ The Golden Age lɛ mli kɛjɛ afi 1919 kɛyashi afi 1921. No sɛɛ lɛ, afee The Golden Age ABC wolo lɛ yɛ afi 1920, kɛ wolo ni ji Children yɛ afi 1941. Afi 1970 lɛ, afee woji ni ji Tsɔɔlɔ Kple lɛ Toiboo, Your Youth—Getting the Best out of It, kɛ Mi-Wolo ni Gbaa Biblia Mli Saji. Yɛ afi 1982 lɛ, akɛ saji ni baa kɛtsaraa nɔ ni ji “Young People Ask” lɛ bɔi Awake! lɛ mli woo, no mli ajɛ ni afee wolo ni ji Young People Ask—Answers That Work, yɛ afi 1989 lɛ.\nBe ni mɛi anine shɛ wolo lɛ ni ji Mi-Biblia mli Nikasemɔi lɛ anɔ yɛ Germany kpee wulu nɛɛ shishi lɛ, amɛmii shɛ amɛhe waa\n26 Ŋmɛnɛ lɛ, wɔyɛ Young People Ask wolo nɛɛ kpoi enyɔ ni yɔɔ ebe naa, ni akã he aŋmalaa esaji ni tsara nɔ lɛ awoɔ wɔ-Wɛb saiti ni ji jw.org lɛ nɔ. Kɛfata he lɛ, wɔyɛ wolo ni ji Kasemɔ Nii Kɛjɛ Tsɔɔlɔ Kpele lɛ Ŋɔɔ. Afee nibii srɔtoi babaoo awo wɔ-Wɛb saiti lɛ nɔ kɛhã gbekɛbii, ekomɛi ji Biblia mli mɛi ahe saji, Biblia mli nifeemɔi kɛhã gbekɛbii bibii kɛ gbekɛbii ni hiɛ efã, alabaaloo (puzzles), vidioi, Biblia mli saji ni atɛŋ, kɛ Biblia mli nikasemɔi hu kɛhã gbekɛbii ni eye afii etɛ loo mɛi ni shɛɛɛ nakai. Wɔnaa faŋŋ akɛ, kɛjɛ be ni Kristo bua gbekɛbii lɛ anaa kɛba eŋɔɔ yɛ klɛŋklɛŋ afii 100 lɛ mli kɛbashi ŋmɛnɛ lɛ, esusumɔ yɛ gbekɛbii ahe lɛ tsakeko kwraa. (Mar. 10:13-16) Eesumɔ ni gbekɛbii ni yɔɔ wɔteŋ lɛ anu he akɛ asumɔɔ amɛ naakpa, ni akɛ mumɔŋ niyenii kpakpai lɛɔ amɛ.\n27 Kɛfata he lɛ, Yesu miisumɔ ni abu gbekɛbii lɛ ahe kɛjɛ osharai ahe. Be ni jeŋ ni jeŋba ekpɔtɔ nɛɛ eshiu kɛbote efitemɔ mli vii nɛɛ, gbekɛbii aniseniianifeemɔ ebahé shi kwraa fe tsutsu lɛ. Enɛ hewɔ lɛ, afee woji ni shishinumɔ yɔɔ mlɛo ni wieɔ saji ahe tɛ̃ɛ ni baaye abua fɔlɔi ni amɛkɛbu amɛbii lɛ ahe kɛjɛ yiwalɛ nifeemɔi ahe. *\n28. (a) Taakɛ wɔnaa yɛ sɔlemɔwe ni yɔɔ Ezekiel ninaa lɛ mli lɛ, kɛ́ wɔmiisumɔ ni wɔkɛ wɔhe awo anɔkwa jamɔ mli lɛ, mɛni ebiɔ ni wɔfee? (b) Mɛni otswa ofai shi akɛ obaafee?\n28 Kwɛmɔ bɔ ni Kristo etee nɔ eye ebua esɛɛnyiɛlɔi lɛ ni amɛfee tsakemɔi, bɔ ni etsɔse amɛ ni amɛnáa bulɛ amɛhãa Yehowa jeŋba he mlai ni nɔ kwɔlɔ lɛ, bɔ ni amɛhiɔ shi yɛ naa, kɛ bɔ ni amɛnáa he sɛɛ amɛhãa; kɛ́ ojwɛŋ nɔ lɛ, ani omii shɛɛɛ ohe? Susumɔ sɔlemɔwe lɛ ni Ezekiel na yɛ ninaa mli lɛ he ekoŋŋ okwɛ. Kaimɔ egbói ni nɔ kwɔlɔ lɛ. Anɔkwa sane ji akɛ, ejeee sɔlemɔwe diɛŋtsɛ, moŋ lɛ eji mumɔŋ nɔ. Fɛɛ sɛɛ lɛ, ani wɔnaa akɛ eji nɔ ko ni yɔɔ diɛŋtsɛ? Jeee Maŋtsɛyeli Asa lɛ nɔ kɛkɛ ni wɔyaa, wɔ-Biblia ni wɔgbeleɔ, loo mɛi ashinai ni wɔtswaa yɛ shiɛmɔ nitsumɔ lɛ mli lɛ kɛkɛ nɔ wɔtsɔɔ kɛboteɔ mli. Nomɛi lɛ, amɛji hiɛaŋhiɛaŋ nifeemɔi ni kɔɔ nibii ni anaa ni wɔfeɔ lɛ ahe. Osatofo baanyɛ afee nibii nɛɛ fɛɛ ni jeee ja ebote Yehowa sɔlemɔwe lɛ mli dã. Kɛ̃lɛ, kɛ́ wɔfeɔ nibii nɛɛ fɛɛ, ni nakai beaŋ nɔŋŋ lɛ wɔhiɔ shi yɛ Yehowa jeŋba he mlai ni nɔ kwɔlɔ lɛ anaa, ni wɔjɛɔ tsui kpakpa mli wɔkɛ wɔhe woɔ jamɔ krɔŋŋ mli lɛ, no tsɔɔ akɛ wɔbote nakai he ni yɔɔ krɔŋŋ fe hei fɛɛ—Yehowa Nyɔŋmɔ gbɛjianɔtoo kɛhã jamɔ krɔŋŋ—lɛ mli ni wɔmiisɔmɔ yɛ jɛmɛ! Esa akɛ wɔhiɛ asɔ hegbɛ fɛfɛo nɛɛ be fɛɛ be. Esa akɛ wɔya nɔ wɔfee nɔ fɛɛ nɔ ni wɔbaanyɛ koni wɔhi shi yɛ Yehowa jeŋba he tɛi lɛ anaa bɔ ni kɛ ekrɔŋŋfeemɔ lɛ baakpã gbee!\n^ kk. 2 Yɛ afi 1932 lɛ, wolo ni ji Vindication, Kpo 2 lɛ tsɔɔ klɛŋklɛŋ kwraa akɛ, Biblia gbalɛi ni wieɔ Nyɔŋmɔ webii lɛ ni abaahã amɛku amɛsɛɛ kɛya amɛjakumaŋ ekoŋŋ lɛ ná wɔŋmɛnɛ beaŋ mlibaa yɛ mumɔŋ Israel nɔ, shi jeee heloonaa Israel. Nakai gbalɛi lɛ hãa wɔnaa akɛ abaato jamɔ krɔŋŋ shishi ekoŋŋ. March 1, 1999 Buu-Mɔɔ lɛ tsɔɔ mli akɛ, sɔlemɔwe ni yɔɔ Ezekiel ninaa lɛ mli lɛ ji jamɔ krɔŋŋ ni abaasaa ato shishi lɛ he gbalɛ ko, no hewɔ lɛ, ebaaná emlibaa ni he hiaa waa yɛ mumɔŋ yɛ naagbee gbii lɛ amli.\n^ kk. 6 Nakai kitã lɛ eŋmɛɛɛ gbɛ ni nuu kɛ yoo pɛ ahi tsũ kome mli, ja amɛgbele shinaa lɛ waa bɔ ni mɛi ni hoɔ lɛ baana amɛ—aloo ja amɛji gbalashihilɛ mli hefatalɔi loo weku kɔkrɔɔ mli bii kpaakpa. Atee nɔ akɛ afii abɔ kɛɛ kitã nɛɛ mli wiemɔi lɛ yɛ Betel weku lɛ gbɛjianɔ ni amɛto kɛkwɛɔ Ŋmalɛ lɛ mli daa leebi lɛ shishi.\n^ kk. 13 Nibii ni fata tawa ni akɛtsuɔ nii yɛ gbɛ ni ejaaa nɔ lɛ he ji eshɛremɔ, etaa, kɛ edumɔ kɛhã nibii nɛɛ.\n^ kk. 27 Ákɛ nɔkwɛmɔnɔ lɛ, kwɛmɔ Kasemɔ Nii Kɛjɛ Tsɔɔlɔ Kpele lɛ Ŋɔɔ wolo lɛ yitso 32; kɛ sane ni ji “Keep Your Children Safe!” ni yɔɔ October 2007 Awake! lɛ mli lɛ.\nMɛɛ gbɛi anɔ Kristo eye ebua esɛɛnyiɛlɔi lɛ ni amɛfee tsakemɔi yɛ jeŋbai agbɛfaŋ?\nMɛni afee kɛbu Maŋtsɛyeli lɛ shishi bii lɛ ahe kɛjɛ efɔŋfeelɔi ni tsakeee amɛtsui lɛ ahe?\nMɛni Nyɔŋmɔ gbɛjianɔtoo lɛ etee nɔ efee kɛtsɔɔ akɛ esusuɔ gbalashihilɛ kɛ weku he waa?\nMɛni hewɔ esa akɛ wɔkpɛ mli akɛ wɔbaahi shi yɛ jeŋba he mlai ni nɔ bɛ ni abiɔ yɛ jamɔ krɔŋŋ mli bii lɛ adɛŋ lɛ anaa lɛ?\nNɔ Hewɔ ni Esa akɛ Wɔfee Krɔŋkrɔŋ\nAni 3 Mose lɛ kanemɔ nyaraa ohiɛ loo ehãa oyiŋ futuɔ bo? Nibii kpakpai ni awie yɛ 3 Mose lɛ baanyɛ aye abua bo ni ojá Yehowa yɛ gbɛ krɔŋkrɔŋ nɔ.


Roma Asraafoi Ohaiatsɛmɛi kɛ Ashwishwɛi ni Akɛtsu nii yɛ Blema | Ani Ole?\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Bislama Blɔfo Bulgaria Cambodia Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Denmark Drehu Dutch Efik Estonia Ewe Finland French Ga Georgia Germany Guarani Gun Haitian Creole Hebri Hela Hiligaynon Hungary Iceland Igbo Iloko Indonesia Italia Japan Kamba Kazakh Kikaonde Kikongo Kikuyu Kimbundu Kinyarwanda Kirghiz Kirundi Kongo Latvia Lingala Lithuania Luganda Luo Luvale Macedonia Malagasy Malay Maya Moore Myanmar Nepali Ngabere Norway Nyaneka Nzema Ossetia Otetela Papiamento (Aruba) Papiamento (Curaçao) Poland Portuguese (Brazil) Quechua (Ayacucho) Quechua (Bolivia) Quechua (Cuzco) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tatar Thailand Tigrinya Tok Pisin Totonac Tshiluba Tsonga Turkey Tuvalu Twi Tzotzil Ukrain Umbundu Vietnam Wallis Xhosa Yoruba Zapotec (Isthmus) Zulu\nMɛni ji Roma asraafoi ohaiatsɛ nitsumɔ?\nAsraafoi Ohaiatsɛ Marcus Favonius Facilis he mfoniri ni akpɛ\nAtsĩ Roma asraafoi ohaiatsɛmɛi komɛi atã yɛ Kristofoi a-Hela Ŋmalɛi lɛ amli. Asraafoiatsɛ ni kwɛ ni agbe Yesu lɛ ji asraafoi ohaiatsɛ, ni nakai nɔŋŋ hu eji yɛ Kornelio, ni ji klɛŋklɛŋ Jeŋmaŋnyo ni batsɔ Kristofonyo lɛ gbɛfaŋ. Asraafoiatsɛ ni kulɛ eekwɛ ni agwao Paulo lɛ, kɛ Yulio ni kɛ Paulo tee Roma lɛ fɛɛ hu ji asraafoi ohaiatsɛmɛi.—Marko 15:39; Bɔfoi 10:1, shishigbɛ niŋmaa; 22:25; 27:1.\nBei pii lɛ, asraafoi ohaiatsɛ kwɛɔ asraafoi 50 kɛmiimɔ 100 ni nyiɛɔ amɛnane nɔ lɛ anɔ. Enitsumɔi lɛ ekomɛi ji, ni etsɔse esraafoi lɛ ni etsɔɔ amɛnii, ekwɛ akɛ amɛtadei kɛ amɛtayaa nibii lɛ yɛ jogbaŋŋ lo, agbɛnɛ hu lɛ, ní ekɛ famɔi ahã amɛ kɛ́ amɛmiiya ta.\nGbɛhe nɛɛ ji hegbɛ ni fe fɛɛ ni asraafonyo ni bɛ gbɛnaa ko lɛ baanyɛ aná. Esa akɛ asraafoi ni baaná gbɛnaa nɛɛ lɛ afee mɛi ni he esa waa, ní baanyɛ afee hiɛnyiɛlɔi kpakpai hu. Kɛ́ Roma asraafoi lɛ ahe baasa waa ní amɛbaaye kunim yɛ tai amli lɛ, fɛɛ baadamɔ hii nɛɛ anɔ. Amaniɛbɔɔ ko tsɔɔ mli akɛ, asraafoi ohaiatsɛmɛi “ji asraafoi lɛ ateŋ mɛi ni yɔɔ niiashikpamɔ waa ni amɛle nibii fɛɛ ni kɔɔ asraafoi anitsumɔ lɛ he.”\nMɛɛ gbɛ nɔ esoro ashwishwɛi ni akɛtsu nii yɛ blema lɛ yɛ nɔ ni akɛtsuɔ nii ŋmɛnɛ lɛ he?\nBlema Ejipt ashwishwɛ\nAkɛ glase feɔ ashwishwɛi ni akɛtsuɔ nii ŋmɛnɛ lɛ, shi yɛ blema lɛ, bei pii lɛ akɔɔble ni asha hiɛ hiahia ji nɔ ni akɛtsu nii akɛ ashwishwɛi, ni bei komɛi hu lɛ akɛ jwiɛtɛi, shikatsuru, loo dadei krokomɛi ni asha hiɛ tsu nii akɛ ashwishwɛ. Be klɛŋklɛŋ ni atsĩ ashwishwɛ tã yɛ Biblia lɛ mli ji be ni amãa kpeebuu lɛ, ni ji he klɛŋklɛŋ ni Israelbii lɛ já Nyɔŋmɔ yɛ lɛ. Yei kɛ amɛshwishwɛi hã ni akɛfee akɔɔble lalakã lɛ kɛ enɔmaanɔ lɛ. (2 Mose 38:8) Eeenyɛ efee akɛ, asere ashwishwɛi lɛ dani akɛfee lalakã lɛ.\nBei pii lɛ, kɛ́ shitsalɔi ni taoɔ blema nibii lɛ na ashwishwɛi yɛ Israel kɛ maji ni yɔɔ jɛi niiaŋ lɛ, amɛnaa junei kɛ yei ahesaamɔ nibii hu. Bei pii lɛ, ashwishwɛi nɛɛ yɛ kokoroo, ni akɛ tso loo dade loo shwuɔwu ní agbɔ tamɔ yoo feɔ nine lɛ. Ashaaa ashwishwɛi lɛ sɛɛ, ashiɔ lɛ bɔ ni eyɔɔ lɛ nɔŋŋ.\nAshwishwɛi ni akɛtsuɔ nii ŋmɛnɛ lɛ ahiɛ kpɛlɛɔ kwraa fe nɔ ni akɛtsu nii yɛ blema lɛ. Enɛ hãa wɔnuɔ nɔ ni bɔfo Paulo wie be ni ekɛɛ akɛ: “Wɔkwɛɔ dade ashwishwɛ mli ni wɔnaa nii tuutuu” lɛ shishi.—1 Korintobii 13:12.


Babel Mɔɔ Lɛ | Biblia Mli Nikasemɔi Kɛhã Gbekɛbii\nBabel Mɔɔ Lɛ\nNu Afua lɛ sɛɛ lɛ, Noa bihii lɛ kɛ amɛŋamɛi lɛ fɔ bii pii. Amɛbii lɛ badara, ni amɛ hu amɛfɔ pii. Be ni amɛyi bɔi famɔ lɛ, amɛteŋ mɛi komɛi fã ni amɛyahi shikpɔŋ lɛ nɔ hei srɔtoi, tamɔ bɔ ni Yehowa ekɛɛ amɛ akɛ amɛfee lɛ pɛpɛɛpɛ.\nShi wekui lɛ ekomɛi booo Yehowa toi. Amɛkɛɛ akɛ: ‘Nyɛhãa wɔfea maŋ wɔhãa wɔhe, ni wɔma mɔɔ ni eyiteŋ ayashi ŋwɛi, koni ale wɔ yɛ je lɛŋ fɛɛ.’\nNɔ ni amɛfee lɛ eŋɔɔɔ Yehowa naa kwraa, no hewɔ lɛ, ole nɔ ni efee? Trukaa lɛ, ehã amɛbɔi wiemɔi srɔtoisrɔtoi wiemɔ. Kɛ́ mɔ nɛ wie lɛ, mɔ nɛ nuuu shishi, ni kɛ́ mɔ nɛ hu wie lɛ, mɔ nɛ nuuu shishi. No hewɔ lɛ, amɛnyɛɛɛ amɛtsa amɛnitsumɔ lɛ nɔ. Awo amɛmaŋ lɛ gbɛ́i akɛ Babel, ni eshishi ji “Futumɔ.” Mɛi lɛ gbɛ amɛshwã ni amɛyahi shikpɔŋ lɛ nɔ hei srɔtoi, ni amɛtee nɔ amɛfee nibii gbohii yɛ hei ni amɛtee lɛ. Shi ani mɛi komɛi fee nɔ ni Yehowa sumɔɔ? Yitso ni nyiɛ sɛɛ lɛ baatsɔɔ wɔ.\n“Mɔ fɛɛ mɔ ni wóɔ ehe nɔ lɛ, abaaba lɛ shi, shi mɔ fɛɛ mɔ ni baa ehe shi lɛ, abaawó enɔ.”—Luka 18:14\nSanebimɔi: Mɛni mɛi ni yɔɔ Babel lɛ fee? Mɛni Yehowa fee koni amɛkpa?\nMɛni ji Babel Mɔɔ? Nɛgbɛ tuuntu aná adesai wiemɔ kɛjɛ?\nKɛmaje Mɔ Ko Kɛmaje Mɔ Ko Babel Mɔɔ Lɛ\nlfb nikasemɔ 7 bf. 24-25


Gbohii lɛ Baate Shi!\nGbohii lɛ Baahi Shi Ekoŋŋ!\nEkolɛ obaakai akɛ, Gail ni atsĩ etã yɛ saji ni tsɔ hiɛ lɛ ateŋ ekome mli lɛ wie akɛ, eleee kɛji ebaanyɛ ekpa ewu Rob gbele lɛ he awerɛho ni eyeɔ lɛ. Kɛ̃lɛ, eyɛ hiɛnɔkamɔ akɛ ebaana lɛ ekoŋŋ yɛ jeŋ hee ni Nyɔŋmɔ ewo shi akɛ ekɛbaaba lɛ mli. Gail wie akɛ: “Ŋmalɛ ko ni misumɔɔ waa ji, Kpojiemɔ 21:3, 4 lɛ.” Jɛmɛ kɛɔ akɛ: “Nyɔŋmɔ diɛŋtsɛ kɛ amɛ baahi shi. Ni ebaatsumɔ amɛhiŋmɛiiaŋ yaafonui fɛɛ, ni gbele bɛ dɔŋŋ, asaŋ awerɛhoyeli ko loo yarawoo ko loo hejaramɔ ko hu bɛ dɔŋŋ. Tsutsu nibii lɛ eho etee.”\nGail kɛfata he akɛ: “Enɛ ji hiɛnɔkamɔ ni miyɔɔ kɛhã wɔsɛɛ. Minuɔ he waa mihãa mɛi ni suɔlɔi egboi shi amɛbɛ hiɛnɔkamɔ ko kwraa akɛ amɛbaana amɛ ekoŋŋ lɛ.” Gail hiɔ shi yɛ ehemɔkɛyeli lɛ naa kɛtsɔ ebe fɛɛ ni ekɛshiɛɔ lɛ nɔ, ni eyeɔ ebuaa ekutsoŋbii lɛ ni amɛle akɛ, Nyɔŋmɔ ewo shi akɛ be baashɛ ni “gbele bɛ dɔŋŋ.”\nHiob ná nɔmimaa kɛ abaatee lɛ shi\nEkolɛ obaakɛɛ akɛ, ‘Enyɛŋ eba lɛ nakai!’ Shi susumɔ nuu ko atsɛɔ lɛ Hiob lɛ nɔkwɛmɔnɔ lɛ he okwɛ. No mli lɛ ehe miiye waa. (Hiob 2:7) Eyɛ mli akɛ Hiob shwe gbele moŋ, shi ená hemɔkɛyeli akɛ Nyɔŋmɔ yɛ hewalɛ ni ekɛbaatee lɛ shi kɛba wala mli ekoŋŋ yɛ shikpɔŋ. Ewie kɛ nɔmimaa akɛ: ‘Miná ní kulɛ oŋɔ mi otée yɛ gbohiiaje. Kulɛ oootsɛ́, ni mahereo nɔ; ni oootao onine naa nitsumɔ lɛ sɛɛ gbɛ.’ (Hiob 14:13, 15) Hiob yɛ nɔmimaa akɛ e-Nyɔŋmɔ lɛ hiɛ baatse lɛ, ni ebaashwe akɛ ekɛ lɛ baaba wala mli ekoŋŋ.\nEtsɛŋ, nakai pɛpɛɛpɛ Nyɔŋmɔ baafee—ebaatee Hiob kɛ mɛi babaoo ni anyɛŋ akane lɛ shi—be ni shikpɔŋ lɛ etsɔ paradeiso lɛ. (Luka 23:42, 43) Biblia wieɔ yɛ Bɔfoi 24:15 lɛ akɛ, ‘Abaatee mɛi ashi.’ Yesu ma nɔ mi ehã wɔ akɛ, “Enɛ akafee nyɛ naakpɛɛ ejaakɛ ŋmɛlɛtswaa lɛ miiba, be mli ni mɛi fɛɛ ni yɔɔ gbohii akaimɔ bui lɛ amli lɛ baanu egbee ni amɛbaaje kpo.” (Yohane 5:28, 29) Hiob baana be ni shiwoo nɛɛ baaba mli. Ebaaná hegbɛ ‘etsɔ oblanyo ekoŋŋ’ ni eheloo lɛ “aaatsɔ efɔ́ fe gbekɛ nɔ” kɛya naanɔ. (Hiob 33:24, 25) Nakai nɔŋŋ ebaaji yɛ mɛi fɛɛ ni hiɛ sɔɔ gbɛjianɔ ni Nyɔŋmɔ eto akɛ ebaatee mɛi ashi kɛba wala mli yɛ shikpɔŋ lɛ nɔ lɛ agbɛfaŋ.\nKɛ́ osuɔlɔ ko egbo lɛ, ekolɛ saji ni wɔsusu he kɛtsɔ hiɛ lɛ ejieŋ awerɛho ni oyeɔ lɛ kɛjɛŋ jɛmɛ kwraa. Shi kɛ́ ojwɛŋ Nyɔŋmɔ shiwoi ni yɔɔ Biblia lɛ mli lɛ anɔ lɛ, obaaná hiɛnɔkamɔ, ni no baaye abua bo ni okpee naa.—1 Tesalonikabii 4:13.\nAni obaasumɔ ni ole nibii babaoo ni kɔɔ bɔ ni ooofee okpee awerɛhoyeli naa? Aloo oyɛ sanebimɔ ko ni kɔɔ sane nɛɛ he, tamɔ “Mɛni hewɔ Nyɔŋmɔ ŋmɛɔ efɔŋfeemɔ kɛ piŋmɔ gbɛ?” Ofainɛ yaa wɔwɛbsaiti lɛ nɔ, yɛ jw.org/gaa koni okwɛ hetoi ni shɛjeɔ mɔ mii ni Biblia lɛ kɛhãa lɛ.\nKɛmaje Mɔ Ko Kɛmaje Mɔ Ko Gbohii lɛ Baahi Shi Ekoŋŋ!


Gbɛfãa Ko ni Mihiɛ Kpaŋ Nɔ Kɔkɔɔkɔ—Miyasara Betel\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Blɔfo Catalan Chichewa Chinese Mandarin (Simplified) Chinese Mandarin (Traditional) Croatia Czech Dangme Denmark Dutch Estonia Ewe Fante Finland French Ga Georgia Germany Haitian Creole Hebri Hela Hiligaynon Hungary Iceland Iloko Indonesia Italia Japan Kabyle Kannada Kinyarwanda Kirghiz Kirundi Kongo Korea Krio Lithuania Malagasy Malay Malayalam Mingrelian Myanmar Nahuatl (Central) Norway Oromo Persia Poland Portugal Portugal (Portugal) Punjabi Romania Russia Sango Sepedi Serbia (Roma) Serbian (Cyrillic) Sesotho (Lesotho) Setswana Sinhala Slovak Slovenia Solomon Islands Pidgin Spania Swahili Sweden Tahiti Tarascan Tatar Telugu Tigrinya Totonac Tsonga Turkey Tzeltal Tzotzil Ukrain Urdu Valencian Wallis Welsh Xhosa Zulu\nGbɛfãa Ko ni Mihiɛ Kpaŋ Nɔ Kɔkɔɔkɔ\nDaa afi lɛ, mɛi akpekpei komɛi yasharaa shi yɛ Yehowa Odasefoi anitsumɔhe nine ni yɔɔ Amerika lɛ, kɛ amɛnitsumɔhe yitso ni yɔɔ New York State lɛ. Atsɛɔ nitsumɔhei nɛɛ akɛ Betel, eji Hebri gbɛ́i ni shishi ji “Nyɔŋmɔ Shĩa.” Mɛi fãa gbɛ kɛjɛɔ hei ni bɛŋkɛ kɛ shɔŋŋshɔŋŋ gbɛ kɛbakwɛɔ bɔ ni afeɔ woji kɛ nibii lɛ, bɔ ni ato wɔnitsumɔ lɛ he gbɛjianɔ ahã, ni amɛbasaraa amɛnanemɛi ni sɔmɔɔ yɛ jɛmɛ lɛ hu. Mɔ ko ni shwe jɛmɛ yaa waa lɛ basara jɛmɛ nyɛsɛɛ nɛɛ.\nMarcellus, ni eji Yehowa Odasefonyo ko ni yɔɔ Anchorage, yɛ Alaska, ni yɔɔ U.S.A. lɛ ji mɔ ko ni nyɛɛɛ ewie tsɔ yɛ strok ni bɔi enaagbamɔ afii komɛi nɛ lɛ hewɔ. * Etaa helatsɛmɛi ashwiili mli be fɛɛ be, ni nɔ fɛɛ nɔ ni ebaafee lɛ, ja aye abua lɛ dã. Naagbai nɛɛ fɛɛ sɛɛ lɛ, ekã etsui nɔ waa akɛ ebaayasara Betel. Nyɛsɛɛ nɛɛ lɛ, egbɛkpamɔ lɛ ba mli.\nNuu ko ni atsɛɔ lɛ Corey, ni eji Marcellus naanyo waa ni ye ebua lɛ kɛto gbɛfãa lɛ he gbɛjianɔ lɛ kɛɛ akɛ, “Ekɛfeee shwɛmɔ kwraa. Daa nɛɛ etswaa mi, ni ebiɔ mi he ni mikɛ gbɛfãa lɛ he gbɛjianɔtoo eshɛ. Akɛni ‘Hɛɛ’ kɛ ‘Dabi’ titri ji nɔ ni Marcellus nyɛɔ ekɛɔ hewɔ lɛ, kɛ́ etswa mi lɛ, mibiɔ lɛ saji kuku.” Amɛsanegbaa lɛ yaa lɛ nɔ ko tamɔ nɛkɛ:\n“Ani ootao maba jɛmɛ?”\n“Ani ootao matsɛ datrɛfonyo lɛ?”\n“Oobi ogbɛfãa kɛmiiya Betel lɛ he sane?”\n“Kɛkɛ lɛ esa akɛ matsɔɔ lɛ he ni mikɛ gbɛfãa lɛ he gbɛjianɔtoo eshɛ. Be ni eshɛ nakai oti lɛ he lɛ, mimii shɛ mihe waa.”\nMarcellus ye gbɛtsiinii babaoo anɔ bɔ ni afee ni enyɛ efã gbɛ lɛ. Akɛni shika ni baa edɛŋ lɛ faaa kwraa hewɔ lɛ, etsu susu afii enyɔ dani enyɛ ená shika ekɛwo egbɛfãa kɛmiiya New York ni jekɛmɔ shɛɔ kilomitai 5,400 lɛ he nyɔmɔ. Akɛni ebɛ gbɔmɔtsoŋ hewalɛ hewɔ lɛ, ehe bahia ni ená mɔ ko ni baafata ehe koni eye ebua lɛ. Agbɛnɛ hu lɛ, ehe bahia ni ebi edatrɛfonyo lɛ gbɛ kɛhã gbɛfãa lɛ, ni enine shɛ gbɛŋmɛɛ lɛ nɔ be ni eshwɛ gbii fioo ni ɛropleŋ ni ekɛbaaya lɛ baashi.\nBe ni Marcellus yashɛ New York lɛ, akɛ lɛ yashara shi yɛ Yehowa Odasefoi asafo lɛ nitsumɔhei ni yɔɔ Brooklyn, Patterson, kɛ Wallkill lɛ. Ena woji akalamɔ tsɔne wujiwuji ni miikala woji kɛ Biblia. Ni atsɔɔ lɛ bɔ ni ato wɔnitsumɔ lɛ he gbɛjianɔ hu ahã. Ena mfonirii komɛi ni akɛkpɛtɛ shi koni mɛi ni baa jɛmɛ lɛ akwɛ; ekomɛi lɛ aŋma yɛ yiteŋ akɛ “Biblia lɛ kɛ Nyɔŋmɔ Gbɛ́i Lɛ,” eko hu lɛ aŋma yɛ yiteŋ akɛ “Mɛi ni Yehowa Gbɛi Kã Amɛnɔ.” Be mli ni akɛ lɛ sharaa shi lɛ, ená nanemɛi babaoo. Eji gbɛfãa ko ni ehiɛ kpaŋ nɔ kɔkɔɔkɔ lɛɛlɛŋ!\nMɛi pii yɛ ni kɛ́ abi koni amɛgba nibii ni amɛyana yɛ Betel kɛ bɔ ni amɛnu he amɛhã lɛ, amɛnáaa wiemɔi ni baanyɛ atsɔɔ bɔ ni amɛmii shɛ amɛhe waa hã lɛ mli. Shi be ni abi Marcellus akɛ, “Ani sɛɛnamɔ yɛ deŋme ni ogbo kɛyashara shi yɛ Betel lɛ he?” lɛ, akɛni enyɛɛɛ ewie babaoo hewɔ lɛ, ehã hetoo akɛ: “Hɛɛ. Hɛɛ. Hɛɛ!”\nKɛ́ okɛ oweku lɛ yashara shi yɛ Betel lɛ, ebaanyɛ ewo nyɛ hewalɛ waa, ni nyɛmii hu baashɛ nyɛhe taakɛ eba lɛ yɛ Marcellus gbɛfaŋ lɛ. Mɔ fɛɛ mɔ baanyɛ ayashara shi yɛ wɔnitsumɔhe niji ni yɔɔ je lɛŋ he fɛɛ he lɛ. Bɛ obaasumɔ ni obasara wɔ?\n^ kk. 3 Marcellus gbo yɛ May 19, afi 2014 be mli ni atsuɔ sane ni okaneɔ nɛɛ he nii lɛ.\nNɛgbɛ Ji Betel?\nEsoro Betel kwraa, ni nɔ ni atsuɔ yɛ jɛmɛ lɛ he miihia waa. Sane nɛɛ baahã ole mɛi ni tsuɔ nii yɛ jɛmɛ lɛ ahe saji pii.\nMɛni Atsuɔ Yɛ Yehowa Odasefoi Anitsumɔhe Nine Lɛ?\nMɔ fɛɛ mɔ baanyɛ abakwɛ nɔ ni atsuɔ yɛ wɔnitsumɔhe nine lɛ. Wɔmiiwo bo hewalɛ ni ofee nakai!\nNitsumɔhe Nine Kɛ Shisharamɔ He Saji


Mɛni Ji Blema Jami Hehi? Anɛ E Sa Kaa Kristofo No Nɛ Ya Sɔle Ngɛ Blema Jami He Ko Lo?\nKANE NGƐ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Cinyanja Croatian Czech Dangme Danish Dutch Efik English Estonian Ewe Fijian Finnish French Ga Garifuna Georgian German Greek Greenlandic Guarani Gun Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Javanese Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuanian Luganda Lunda Luo Luvale Macedonian Macua Malagasy Maltese Mam Mambwe-Lungu Mauritian Creole Maya Mixe Myanmar Nahuatl (Central) Nahuatl (Northern Puebla) Ndebele Ndonga Ngabere Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spania Sranantongo Swahili Swahili (Congo) Swati Swedish Tagalog Tahitian Tatar Tetun Dili Tigrinya Tojolabal Tok Pisin Totonac Tshiluba Tshwa Tsonga Turkish Tuvaluan Twi Tzotzil Ukrainian Umbundu Venda Vietnamese Waray-Waray Xhosa Yoruba Zapotec (Isthmus) Zulu\nDAA jeha a, nihi maa pee ayɔ ekpa kɛ se hiaa blɔ kɛ yaa hue tso ko mi ngɛ Shima, Japan. A yaa Ise jami he ngua nɛ a buu lejɛ ɔ kaa he klɔuklɔu ɔ, nɛ a ya jaa Shinto bi a pu mawu, nɛ a tsɛɛ ke Amaterasu Omikami ɔ. Jami he nɛ ɔ ye maa pee jeha akpe enyɔ. Ke nihi ya lejɛ ɔ, a fɔɔ a dɛ kɛ a nya mi kekle loko a jeɔ a jami ɔ sisi. Lɔ ɔ se ɔ, a sɛɛ kue ko mi, nɛ a kplaa si, a fiaa a dɛ, nɛ a sɔleɔ. * A ngmɛɛ Shinto jami ɔ mi bi blɔ nɛ a kɛ a he woɔ jami kpahi a mi, nɛ Buda bi kɛ ni komɛ hu nɛ a tsɛɛ a he ke Kristofohi yaa Shinto jami he ɔ nɛ a ya sɔleɔ.\nJamihi nɛ a le wawɛɛ ngɛ je ɔ mi ɔ ngɛ hehi nɛ a sɔleɔ ngɛ, * nɛ nihi babauu yaa lejɛ ɔ. Ngɛ Kristofohi a mahi a nɔ ɔ, a ma sɔlemi tsuhi fuu, nɛ a dla he pɔtɛɛ komɛ kɛ ha Yesu, Maria, kɛ ni klɔuklɔu ɔmɛ. Ni komɛ hu ngɔɔ hehi nɛ Baiblo mi sane komɛ ya nɔ ngɛ, aloo he komɛ nɛ a deɔ ke “nyakpɛ ní” komɛ ya nɔ ngɛ lingmi nɛ ɔ kɛ pee a jami hehi. Nihi babauu yaa he nɛ ɔmɛ ejakaa a susu kaa ja a sɔle ngɛ lejɛ ɔ loko Mawu maa bu mɛ tue. Ngɛ ni komɛ hu a blɔ fa mi ɔ, a hiaa blɔ kɛ yaa jami hehi nɛ ngɛ tsitsaa kɛ tsɔɔ bɔ nɛ a suɔ Mawu jami ha.\nSi slaali nɛ a ya Blema Jami He Ngua nɛ ngɛ Ise ngɛ Japan ɔ, kɛ Tɛ Puɔ nɛ ngɛ Massabielle, Lourdes ngɛ France\nKe wa sɔle ngɛ he pɔtɛɛ ko nɛ a buu lejɛ ɔ kaa he klɔuklɔu ɔ, anɛ Mawu maa bu sɔlemi ɔ tue lo? Ke nɔ ko hia blɔ kɛ ya jami he ko nɛ ngɛ ma se konɛ e ya sɔle ɔ, anɛ e saa Mawu hɛ mi lo? Anɛ e sa kaa Kristofohi nɛ a ya sɔle ngɛ hehi kaa jã lo? Sane bimi nɛ ɔmɛ a heto maa tsɔɔ wɔ bɔ nɛ e sa kaa waa bu blema jami hehi ha, se e maa ye bua wɔ nɛ wa maa na jami nɛ sa Mawu hɛ mi hulɔ.\nMO JA MAWU NGƐ “MUMI MI KƐ ANƆKUALE MI”\nBenɛ Yesu de ke e sa nɛ wa ja Mawu ngɛ “mumi mi kɛ anɔkuale mi” ɔ, mɛni e ngɛ tsɔɔe?\nNí sɛɛmi nɛ ya nɔ ngɛ Yesu kɛ yo ɔ nɛ je Samaria a kpɛti ɔ haa nɛ wa naa bɔ nɛ Mawu naa blema jami hehi ha. Benɛ Yesu ngɛ blɔ hiae nɛ e ya su Samaria a, e ya jɔɔ e he ngɛ vu ko nɛ ngɛ ma nɛ ji Sikar a he. E kɛ yo ɔ nɛ ma nyu yɛmi ngɛ vu ɔ mi ɔ je ní sɛɛmi sisi. Benɛ a ngɛ ní sɛɛe ɔ, Samaria yo ɔ tsɔɔ mi gbami ko nɛ ngɛ Yuda bi a jami kɛ Samaria bi a jami ɔ mi. Yo ɔ de ke: “Wa nɛmɛ ja Mawu ngɛ yo nɛ ɔ nɔ, se nyɛ Yuda bi lɛɛ nyɛ ke Yerusalem ji he nɛ sa kaa wa ja Mawu ngɛ.”—Yohane 4:5-9, 20.\nYoku ɔ nɛ Samaria bi ɔmɛ jaa Mawu ngɛ nɔ ɔ ji Gerizim Yoku ɔ. E kɛ Yerusalem kpɛti kɛmi maa pee kaa si tomi 30. Jinɛ lejɛ ɔ nɛ Samaria bi ɔmɛ a sɔlemi we ɔ ngɛ, nɛ lejɛ ɔ nɛ a ya yeɔ gbijlɔ komɛ kaa Hetsɔmi Nyami ɔ ngɛ. Se Yesu tui mi gbami nɛ ngɛ jami he nɛ ɔmɛ a kpɛti ɔ he munyu fuu, mohu ɔ, e de yo ɔ ke: “Maa, he mi nɛ o ye kaa be ma nɛ nyɛ ma ja Tsɛ ɔ, pi yo nɛ ɔ nɔ, nɛ pi Yerusalem hulɔ.” (Yohane 4:21) Yesu munyu ɔ sa kadimi, titli ɔ, akɛnɛ e ji Yuda no ɔ he je! Mɛni he je nɛ a be Mawu jae ngɛ sɔlemi we nɛ ngɛ Yerusalem ɔ hu ɔ?\nYesu tsa nɔ ke: “Be ɔ ma, nɛ Mawu ma ha nihi he wami, konɛ a ja Tsɛ ɔ ngɛ mumi mi kɛ anɔkuale mi kaa bɔ nɛ Tsɛ ɔ nitsɛ suɔ. Pohu be ɔ su momo.” (Yohane 4:23) Yuda bi ɔmɛ kɛ jeha babauu sɔmɔ ngɛ sɔlemi we ngua nɛ ngɛ Yerusalem ɔ. A hiaa blɔ si etɛ daa jeha kɛ yaa sɔlemi we ɔ, nɛ a ya sãa afɔle haa Yehowa, a Mawu ɔ. (2 Mose 23:14-17) Se Yesu tsɔɔ kaa anɔkuale Mawu jali be lejɛ ɔ yae nɛ a ya sã afɔle hu, ejakaa a ma ja Mawu ngɛ “mumi mi kɛ anɔkuale mi.”\nYuda bi ɔmɛ a sɔlemi we ɔ ji tsu nitsɛ nɛ a ja ngɛ mi. Se mumi kɛ anɔkuale lɛɛ, e be kaa tsu, loo he ko nɛ a ma nyɛ ma ja ngɛ. Lɔ ɔ he ɔ, Yesu ngɛ tsɔɔe kaa anɔkuale Kristofohi be jae ngɛ he pɔtɛɛ ko kaa Gerizim Yo ɔ nɔ, loo Yerusalem, loo he klɔuklɔu ko.\nNgɛ Yesu kɛ Samaria yo ɔ a ní sɛɛmi ɔ mi ɔ, Yesu tsɔɔ kaa “be ɔ” nɛ Mawu jami ma tsake ɔ “ma.” Mɛni be jamɛ a tsakemi ɔ maa ba? Jamɛ a be ɔ ji be nɛ Yesu ngɔ e wami kɛ sã afɔle, nɛ́ lɔ ɔ kɛ Yuda bi ɔmɛ a jami nɛ daa si ngɛ Mose Mlaa a nɔ ɔ ba nyagbe ɔ. (Roma Bi 10:4) Se Yesu de hu ke: “Be ɔ su momo.” Mɛni he je nɛ e de jã a? E de jã, ejakaa lɛ, nɛ e ji Mesia a hla e kaseli nɛ a maa ye fami nɛ nyɛɛ se nɛ ɔ nɔ: “Mawu ɔ, Mumi ji lɛ, nɛ nihi nɛ jaa lɛ ɔ, jã a ja lɛ ngɛ mumi mi kɛ anɔkuale mi.” (Yohane 4:24) Mɛni nɛ jami nɛ a ma ja Mawu ngɛ mumi mi kɛ anɔkuale mi ɔ tsɔɔ?\nBenɛ Yesu de ke nihi ma ja Mawu ngɛ mumi mi ɔ, e ngɛ tsɔɔe kaa Mawu mumi klɔuklɔu ɔ maa ye bua mɛ konɛ a nu Ngmami ɔ sisi. (1 Korinto Bi 2:9-12) Anɔkuale nɛ Yesu ngɛ tsɔɔe ɔ ji anɔkuale nile nɛ ngɛ Baiblo ɔ mi. Enɛ ɔ he ɔ, pi kaa wa ma ja Mawu ngɛ he titli ko, se e sa nɛ wa jami kɛ Baiblo tsɔɔmihi nɛ kɔ, nɛ mumi klɔuklɔu ɔ nɛ tsɔɔ wɔ blɔ konɛ waa sa Mawu hɛ mi.\nBƆ NƐ KRISTOFOHI NAA BLEMA JAMI HEHI HA\nKɛ e sa kaa Kristofohi nɛ a na blema jami hehi nɛ nihi hiaa blɔ kɛ ya sɔleɔ ngɛ lejɛ ɔ kɛɛ? Ke wa hyɛ nɔ́ nɛ Yesu de ngɛ Mawu nɛ e sa kaa a ja lɛ ngɛ mumi mi kɛ anɔkuale mi ɔ he ɔ, e ngɛ heii kaa sɔlemi nɛ nihi ya sɔleɔ ngɛ blema jami hehi nɛ a buɔ kaa he klɔuklɔu ɔ he hia we wa Tsɛ nɛ ngɛ hiɔwe ɔ. Jehanɛ hu ɔ, Baiblo ɔ de wɔ nɔ́ nɛ e sa nɛ waa pee ngɛ amaga jami he. E de ke: “Nyɛɛ yu nyɛ he kɛ je amaga jami he kulaa.” Nɛ e de hu ke, “Nyɛɛ hyɛ nyɛ he nɛ hi ngɛ amagahi a he.” (1 Korinto Bi 10:14; 1 Yohane 5:21) Enɛ ɔ he ɔ, anɔkuale Kristofo no be blema jami he ko nɛ a buu lejɛ ɔ kaa he klɔuklɔu, loo he ko nɛ a puɛ amagahi ngɛ ɔ yae kaa e yaa sɔle ngɛ lejɛ ɔ. Bɔ nɛ blema jami he nɛ ɔmɛ ngɛ ha he je ɔ, anɔkuale Kristofohi yɛ lejɛ ɔ kulaa kaa a yaa ja Mawu.\nSe Baiblo ɔ de we ke wa be nyɛe maa sɔle loo wa be nyɛe maa kase ní ngɛ he pɔtɛɛ ko. Wa ma nyɛ maa kpe ngɛ he ko nɛ sa konɛ waa kase Mawu he ní ngɛ lejɛ ɔ. Jã kɛ̃ nɛ ke nɔ ko fia yɔkɔ kɛ ha e suɔlɔ ko nɛ gbo ɔ, tsa pi tɔmi. Nɔ ko ma nyɛ maa pee jã kɛ tsɔɔ kaa e suɔ nɔ nɛ gbo ɔ. Se ke e ngɔ lejɛ ɔ kɛ pee jami he, nɛ e jaa amagahi aloo nɔ nɛ gbo ɔ ngɛ lejɛ ɔ, lɛɛ e kɛ Yesu munyu ɔ kɔ we.\nEnɛ ɔ he ɔ, e he hia we kaa o maa ya blema jami he ko kɛ susumi kaa ke o ya sɔle ngɛ lejɛ ɔ loko Mawu maa bu mo tue. Nɛ e sɛ nɛ o susu kaa ke o hia blɔ kɛ ya sɔle ngɛ blema jami he ko ɔ, o ma ná jɔɔmi slɔɔto ko kɛ je Mawu ngɔ. Baiblo ɔ tsɔɔ kaa Yehowa Mawu nɛ ji ‘hiɔwe kɛ zugba Nyɔmtsɛ ɔ hí sɔlemi tsu nɛ a kɛ nine pee mi.’ Se lɔ ɔ tsɔɔ we kaa Mawu kɛ wa kpɛti kɛ. He tsuaa he nɛ wa maa sɔle ngɛ ɔ, e maa nu, ejakaa “Mawu kɛ wa ti nɔ tsuaa nɔ kpɛti kɛ we kulaa.”—Bɔfo Ɔmɛ A Ní Tsumi 17:24-27.\n^ kk. 2 Shinto jami he ɔmɛ tsuo ngɛ kusumi slɔɔtohi.\n^ kk. 3 Hyɛ daka nɛ ji, “ Mɛni Ji Blema Jami Hehi?”\nMɛni Ji Blema Jami Hehi?\nSa a, jinɛ nihi le blema jami hehi kaa hehi nɛ a ngɔɔ amagahi aloo blema níhi nɛ a buu mɛ kaa a ngɛ klɔuklɔu ɔ kɛ toɔ. Se amlɔ nɛ ɔ, e tsake kulaa; jehanɛ lɛɛ a buu he nɛ ɔmɛ kaa he klɔuklɔuhi nɛ a jaa Mawu ngɛ. A jɔɔ jami he nɛ ɔmɛ ekomɛ a nɔ kɛ ha amagahi loo nihi nɛ a buu mɛ kaa ni “klɔuklɔuhi.” Behi fuu ɔ, a kɛ amagahi loo níhi nɛ a kɛ yeɔ kunya, aloo níhi nɛ a kɛ tsɛɛ kpade toɔ ngɛ lejɛ ɔ. Mwɔnɛ ɔ, a ngɔ jami he nɛ ɔmɛ ekomɛ kɛ pee sɔlemi tsuhi, aloo hehi nɛ a sɔleɔ ngɛ. Ngɛ Yuropa mahi kɛ mahi kaa China kɛ Japan a nɔ ɔ, ni komɛ pee jami hehi ngɛ a wehi a mi. Ngɛ ni komɛ a we mi ɔ, a pee he ko nɛ a sãa bɔ ngɛ, nɛ a sɔleɔ ngɛ lejɛ ɔ hulɔ.\nHe komɛ hu ngɛ nɛ pi Mawu jami he je nɛ a pee. Kaa nɔ hyɛmi nɔ́ ɔ, ngɛ je ɔ mi tsuo ɔ, wekuhi, kɛ huɛmɛ nɛ a weku li gbo ngɛ lɔle oslaahi a mi ɔ peeɔ kaimi níhi kɛ maa gbɛjegbɛhi a he kɛ haa a suɔli nɛ a gbo ɔ. Jehanɛ hu ɔ, a fiaa yɔkɔhi ngɛ he slɔɔto ko kɛ haa ta buli nɛ a gbo ngɛ ta mi ɔ konɛ a kɛ kai mɛ. E ngɛ mi kaa ke nihi na kaimi ní nɛ ɔmɛ ɔ, e haa nɛ a susuɔ a suɔli nɛ a gbo ɔ a he mohu lɛɛ, se behi fuu ɔ, a kɛ a he woɔ nihi nɛ a pee kaimi he ɔmɛ ɔ a jamihi a mi.


Marko 1 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nNɔ Ni Marko Ŋma 1:1-45\n1 Yesu Kristo, Nyɔŋmɔ Bi lɛ he sane kpakpa lɛ shishijee: 2 Tamɔ bɔ ni aŋma yɛ gbalɔ Yesaia wolo lɛ mli lɛ: “(Naa! miitsu mitsulɔ lɛ kɛmiitsɔ ohiɛ, mɔ ni baasaa ogbɛ lɛ eto lɛ.)+ 3 Aanu mɔ ko gbee miibo kɛmiijɛ ŋa lɛ nɔ miikɛɛ: ‘Nyɛsaa Yehowa* gbɛ lɛ! Nyɛgbaa egbɛjegbɛi lɛ trɔmɔɔ.’”+ 4 Yohane Baptisilɔ lɛ yɛ ŋa lɛ nɔ, eeshiɛ baptisimɔ ni feɔ tsuitsakemɔ ni hãa akɛ eshai keɔ lɛ he okadi lɛ.+ 5 Ni mɛi ni yɔɔ Yudea kpokpaa lɛ nɔ lɛ fɛɛ, kɛ Yerusalembii fɛɛ yaa eŋɔɔ, ni ebaptisiɔ amɛ* yɛ Yordan Faa lɛ mli, be ni amɛjaje amɛhe eshai lɛ yɛ faŋŋ lɛ.+ 6 Ni Yohane lɛ, ewoɔ atade ni akɛ afukpɔŋɔ hetsɔi fee, ni ekɛ kooloo hewolo bɛlti fiɔ ehɛ+ ni eyeɔ baalabii kɛ ŋa mli wo.+ 7 Ni eshiɛɔ ekɛɔ akɛ: “Mɔ ko ni he wa fe mi miiba yɛ misɛɛ, misaaa mɔ ni kotoɔ shi efɛneɔ etokotai anaa kpãi.+ 8 Nu mikɛbaptisi nyɛ, shi lɛ lɛ ekɛ mumɔ krɔŋkrɔŋ baabaptisi nyɛ.”+ 9 Nakai gbii lɛ amli lɛ, Yesu jɛ Nazaret yɛ Galilea eba, ni Yohane baptisi lɛ yɛ Yordan mli.+ 10 Ni amrɔ nɔŋŋ ni ewó ehe nɔ kɛje nu lɛ mli lɛ, ena akɛ ŋwɛi naa egbele ni mumɔ lɛ miikpeleke shi tamɔ okpo kɛmiiba enɔ.+ 11 Ni gbee ko jɛ ŋwɛi kɛɛ: “Bo ji mi-Bi ni misumɔɔ lɛ lɛ; miná ohe miishɛɛ.”+ 12 Ni amrɔ lɛ, mumɔ lɛ tsirɛ lɛ koni eya ŋa lɛ nɔ. 13 No hewɔ lɛ, etee nɔ ehi ŋa lɛ nɔ gbii 40, ni Satan ka lɛ.+ Ekɛ ŋa mli kooloi lɛ yɔɔ jɛmɛ, shi no mli lɛ, ŋwɛibɔfoi lɛ miisɔmɔ lɛ.+ 14 Agbɛnɛ, be ni amɔ Yohane sɛɛ lɛ, Yesu tee Galilea+ eyashiɛ Nyɔŋmɔ sane kpakpa lɛ,+ 15 ni ekɛɛ: “Be ni ato lɛ eshɛ, ni Nyɔŋmɔ Maŋtsɛyeli lɛ eshɛ shi etã. Nyɛtsakea nyɛtsui,+ ni nyɛnáa hemɔkɛyeli yɛ sane kpakpa lɛ mli.” 16 Be ni enyiɛ Galilea Ŋshɔ* lɛ naa lɛ, ena Simon kɛ Simon nyɛmi nuu Andrea+ ni amɛmiifɔ̃ amɛyai lɛ amɛmiiwo ŋshɔ lɛ mli,+ ejaakɛ wolɛi ji amɛ.+ 17 No hewɔ lɛ, Yesu kɛɛ amɛ akɛ: “Nyɛbanyiɛa misɛɛ, ni mafee nyɛ wolɛi ni hɛɔ gbɔmɛi.”+ 18 Ni amɛshi amɛyai lɛ amrɔ nɔŋŋ, ni amɛnyiɛ esɛɛ.+ 19 Be ni etee hiɛ fioo lɛ, ena Yakobo, Zebedeo binuu lɛ kɛ enyɛmi nuu Yohane, no mli lɛ, amɛyɛ amɛlɛlɛ mli amɛmiikpɛ amɛyai,+ 20 ni eshashaooo shi kwraa, etsɛ amɛ. No hewɔ lɛ, amɛshi amɛpapa Zebedeo kɛ apaafoi lɛ yɛ lɛlɛ lɛ mli ni amɛyanyiɛ esɛɛ. 21 Ni amɛbote Kapernaum. Be ni Hejɔɔmɔ Gbi lɛ shɛ nɔŋŋ lɛ, ebote kpeehe* lɛ ni ebɔi nitsɔɔmɔ.+ 22 Ni amɛhe jɔ̃ amɛhe yɛ gbɛ ni etsɔɔ nɔ etsɔɔ nii lɛ hewɔ, ejaakɛ etsɔɔ amɛ nii akɛ mɔ ni yɔɔ hegbɛ, shi jeee tamɔ woloŋmalɔi lɛ.+ 23 Nakai be lɛ mli nɔŋŋ lɛ, nuu ko yɛ amɛkpeehe lɛ ni mumɔ ni he tseee ená enɔ hewalɛ, ni ebo ekɛɛ: 24 “Yesu, Nazaretnyo, mɛɛ sane wɔkɛ bo yɔɔ?+ Oba wɔhiɛkpatamɔ? Mile mɔ tuuntu ni oji, Mɔ Krɔŋkrɔŋ ni jɛ Nyɔŋmɔ ŋɔɔ lɛ!”+ 25 Shi Yesu kã mumɔ lɛ hiɛ ekɛɛ: “Feemɔ diŋŋ, ni oje emli!” 26 Ni mumɔ ni he tseee lɛ hã nuu lɛ shɔ̃, ni mumɔ ni he tseee lɛ bolɔ kɛ gbee ni wa, ni eje emli. 27 Anɔkwa, mɛi lɛ fɛɛ anaa kpɛ amɛhe aahu akɛ amɛbɔi he susumɔ yɛ amɛteŋ amɛkɛɛ: “Mɛni nɛ? Tsɔɔmɔ hee nɛ! Ekɛ hewalɛ boɔ ewoɔ mumɔi ni he tseee po ayi, ni amɛboɔ lɛ toi.” 28 Ni ehe sane gbɛ eshwã oyayaayai yɛ he fɛɛ he yɛ Galilea kpokpaa lɛ nɔ fɛɛ. 29 Kɛkɛ ni amɛshi kpeehe lɛ ni amɛkɛ Yakobo kɛ Yohane tee Simon kɛ Andrea shĩa lɛ.+ 30 No mli lɛ, Simon shaayoo+ kã shi kɛ atridii, ni amrɔ lɛ amɛkɛɛ lɛ yoo lɛ he sane. 31 Ni etee emasɛi eyamɔ enine mli ni ewó enɔ. Atridii lɛ tee, ni ebɔi amɛ sɔɔmɔ. 32 Ni gbɛkɛ, be ni hulu enyɔ shi lɛ, mɛi lɛ kɛ helatsɛmɛi fɛɛ kɛ mɛi ni yɔɔ daimonioi bɔi eŋɔɔbaa;+ 33 ni maŋ muu lɛ fɛɛ babua amɛhe naa yɛ shinaa lɛ naa. 34 Kɛkɛ ni etsa mɛi babaoo ni yeɔ helai srɔtoi lɛ,+ ni efamɔ daimonioi babaoo, shi eŋmɛɛɛ daimonioi lɛ agbɛ ni amɛwie, ejaakɛ amɛle akɛ lɛ ji Kristo lɛ.* 35 Leebi maŋkpa be ni je tsɛreko tsɔ lɛ, ete shi ni eje kpo, ni eshi kɛtee he ko banee, ni ebɔi sɔlemɔ yɛ jɛmɛ.+ 36 Shi Simon kɛ mɛi ni fata ehe lɛ yakpa shi kɛtao lɛ, 37 ni amɛna lɛ, ni amɛkɛɛ lɛ akɛ: “Mɔ fɛɛ mɔ miitao bo.” 38 Shi ekɛɛ amɛ akɛ: “Nyɛhãa wɔyaa he kroko, wɔya maji ni bɛŋkɛ lɛ amli, koni mayashiɛ yɛ jɛmɛ hu, ejaakɛ enɛ hewɔ miba.”+ 39 Ni etee eyashiɛ yɛ amɛkpeehei lɛ yɛ Galilea kpokpaa lɛ nɔ fɛɛ, ni efamɔ daimonioi.+ 40 Kpitiyelɔ ko hu ba eŋɔɔ bakula shi ekpa lɛ fai ekɛɛ: “Kɛ́ oosumɔ kome too lɛ, obaanyɛ ohã mihe atse.”+ 41 Kɛkɛ ni emusuŋ tsɔ lɛ ni ekpã enine mli eta nuu lɛ he, ni ekɛɛ lɛ akɛ: “Miisumɔ! Ohe atse.”+ 42 Amrɔ lɛ kpiti lɛ tã yɛ ehe, ni ehe tse. 43 Ni ebɔ lɛ kɔkɔ kɛ hiɛdɔɔ, ni amrɔ lɛ, ewo lɛ gbɛ 44 ekɛɛ lɛ akɛ: “Kwɛmɔ ni okakɛɛ mɔ ko nɔ ko, shi moŋ yaa ni okɛ ohe ayatsɔɔ osɔfo lɛ, ni okɛ nibii ni Mose fã akɛ akɛhã lɛ ayahã, yɛ ohe ni etse lɛ hewɔ,+ koni no afee odase ahã amɛ.”+ 45 Shi be ni nuu lɛ shi etee lɛ, ebɔi sane lɛ gbaa ni ehã egbɛ eshwã hei babaoo, no hewɔ lɛ, Yesu nyɛɛɛ abote maŋ ko mli yɛ faŋŋ dɔŋŋ, shi ehi ŋa nɔ yɛ hei ni etse amɛhe banee. Kɛ̃lɛ, mɛi jɛɔ hei srɔtoi fɛɛ amɛbaa eŋɔɔ.+\n^ Loo “ekɛ amɛ woɔ nu mli; emuɔ amɛ mele.”\n^ Yɛ anɔkwale mli lɛ, eji kpaakpo; Biblia lɛ tsɛɔ lɛ hu akɛ Genesaret Kpaakpo, Galilea Ŋshɔ, kɛ Tiberia Ŋshɔ.\n^ Shishitsɔɔmɔi komɛi kɛɔ akɛ, “amɛle mɔ ni eji.”


Yohane 3 | DANGME Bible | YouVersion\nYesu kɛ Nikodemo\n1Yuda bi ɔmɛ a nɔkɔtɔma ko ngɛ nɛ a tsɛɛ lɛ Nikodemo. Farisi no ji lɛ. 2Nyumu nɛ ɔ ba Yesu ngɔ nyɔ mi, nɛ e ba de lɛ ke, “Tsɔɔlɔ, wa le kaa tsɔɔlɔ nɛ Mawu tsɔ kɛ ba ji mo. Níhi tsuo nɛ o peeɔ ɔ kɛ toɔ okadi ɔ, nɔ ko nɔ ko be nyɛe maa pee, ja Mawu piɛ e he.”\n3Yesu he nɔ ke, “I ngɛ mo dee anɔkuale mi ke, ke a ji hiɔwe fɔ we nɔ ko ɔ e be Mawu matsɛ yemi ɔ mi sɛe.”\n4Nikodemo bi Yesu ke, “Nɔmlɔ nɛ wa a, kɛ maa pee kɛɛ nɛ a ma fɔ lɛ ekohu? Anɛ e ma nyɛ kpale sɛ e nyɛ mi mi nɛ a dla fɔ lɛ nɔ nɛ ji si enyɔ lo?”\n5Yesu he nɔ ke, “I ngɛ mo dee anɔkuale mi ke, ke a ji nyu kɛ mumi mi fɔ we nɔ ko ɔ, e be nyɛe maa sɛ matsɛ yemi ɔ mi. 6Adesa lɛɛ adesa kɛkɛ e fɔɔ, se Mumi Klɔuklɔu lɛɛ e fɔɔ nɔ ehe. 7O hɛ mi ko pee mo yaa kaa i de mo ke e hia nɛ a dla fɔ mo ehe. 8Kɔɔhiɔ ɔ, e fiaa kɛ yaa he tsuaa he nɛ e suɔ; o nuɔ e fiami ɔ, se he nɛ e je, kɛ he nɛ e yaa lɛɛ o li. Kikɛ nɛ ɔ nɔ tsuaa nɔ nɛ a je Mumi mi fɔ lɛ ɔ ngɛ.”\n9Nikodemo bi Yesu ekohu ke, “Kɛ e maa pee kɛɛ nɛ enɛ ɔ maa ba mi?”\n10Yesu he nɔ ke, “Tse tsɔɔlɔ nguaa ji mo ngɛ Israel! Nɛ o li enɛ ɔ? 11I ngɛ mo dee anɔkuale mi ke wɔɔ lɛɛ nɔ́ nɛ wa le ɔ, lɔ ɔ wa deɔ, nɛ wa yeɔ nɔ́ nɛ wa na a he odase. Se nyɛ sume nɛ nyɛɛ ngɔ munyu nɛ wa fiɛ ha nyɛ ɔ. 12Ke i de nyɛ zugba nɛ ɔ nɔ níhi nɛ nyɛ he we yi ɔ, lɛɛ ke i de nyɛ hiɔwe níhi ɔ, kɛ nyɛ maa pee kɛ he ye kɛɛ? 13Nɔ ko yɛ hiɔwe gblee kaa ja Nɔmlɔ Bi ɔ, nɔ nɛ je hiɔwe kple si kɛ ba a.”\n14 # Mose IV, 21.9 Bɔ nɛ Mose wo sinɔ ɔ nɔ ngɛ nga a nɔ ɔ, jã nɔuu nɛ e sa kaa a wo Nɔmlɔ Bi ɔ nɔ, 15konɛ nɔ tsuaa nɔ nɛ heɔ lɛ yeɔ ɔ, e na neneene wami. 16Ejakaa Mawu suɔ je ɔ saminya, nɛ e ngɔ e Bi kake ɔ ngɔ ha, konɛ nɔ tsuaa nɔ nɛ heɔ lɛ yeɔ ɔ, e hɛ mi ko kpata, se mohu e na neneene wami. 17Mawu tsɔ we e Bi ɔ kɛ bɛ je ɔ mi nɛ e ba kojo; se mohu e ba, konɛ e ba he nihi a yi wami.\n18Nɔ tsuaa nɔ nɛ heɔ Mawu Bi ɔ yeɔ ɔ, a be lɛ fɔ bue; se nɔ nɛ he we yi ɔ, a bu lɛ fɔ momo; ejakaa e he we Mawu Bi kake too ɔ yi. 19Nɔ́ nɛ nɔ nɛ a da kɛ bu mɛ fɔ ji nɛ ɔ nɛ: la a ba je ɔ mi, se adesa suɔ diblii ɔ mohu pe la a, ejakaa a peeɔ yayami. 20Nɔ tsuaa nɔ nɛ peeɔ yayami ɔ, e nyɛɔ la a; nɛ e sume nɛ e baa la a nya, ejakaa e sume nɛ a naa e ní yayami ɔmɛ. 21Se nɔ tsuaa nɔ nɛ nyɛɛɔ anɔkuale se ɔ, e baa la a nya, konɛ la a nɛ tsɔɔ kaa e peeɔ Mawu suɔmi nya ní.\nYesu kɛ Yohane\n22Ní nɛ ɔmɛ a se ɔ, Yesu kɛ e kaseli ɔmɛ ya Yudea. A hi lejɛ ɔ be bɔɔ, nɛ e sɔle nihi. 23Jamɛ a be ɔ, Yohane hu ngɛ nihi sɔlee ngɛ Aenon, ngɛ Salim kasa nya, ejakaa nyu babauu ngɛ lejɛ ɔ. Nihi babauu nitsɛnitsɛ ba e ngɔ, nɛ e sɔle mɛ. 24#Mat 14.3; Mar 6.17; Luk 3.19-20 Jamɛ a be ɔ, a wui Yohane tsu lolo.\n25Pee se ɔ, kusumi nɛ a peeɔ kɛ tsuɔ nɔ he ɔ, Yohane kaseli ɔmɛ ekomɛ, kɛ Yuda bi komɛ sã nya ngɛ he. 26Lɔ ɔ he ɔ, kaseli ɔmɛ ba Yohane ngɔ, nɛ a ba bi lɛ ke, “Tsɔɔlɔ, nyumu ɔ nɛ e kɛ mo hi Yordan pa a beleku je nɛ o tu e he munyu ɔ, o kai lɛ lo? Hyɛ, amlɔ nɛ ɔ, nihi babauu ngɛ e ngɔ yae, nɛ e ngɛ mɛ sɔlee.”\n27Yohane he nɔ ke, “Nɔ ko be nyɛe ma na nɔ́ ko kaa ja Mawu ha lɛ. 28#Yoh 1.20 Nyɛ nitsɛmɛ nyɛ nu nɛ i de paa ke, ‘Pi imi ji Kristo ɔ, se mohu a tsɔ mi kɛ sɛ e hlami’. 29Ayɛflo huno ɔ, e nɔ ji ayɛflo ɔ. Se kɛ̃ ɔ, ayɛflo huno ɔ huɛ nɛ daa si ngɛ e kasa nya a, ke e nu ayɛflo huno ɔ gbi kɛkɛ e bua jɔ. Enɛ ɔ nɛ haa imi hu i naa bua jɔmi babauu. 30E sa kaa e ya nɔ, konɛ imi lɛɛ ma ba si.”\nNɔ nɛ je hiɔwe kɛ ba a\n31Nɔ nɛ je hiɔwe kɛ ba a pe nihi tsuo. Nɔ nɛ ngɛ je ɔ mi ɔ, je mi no ji lɛ, nɛ je mi níhi a he munyu e tuɔ. Se nɔ nɛ je hiɔwe ɔ pe nɔ tsuaa nɔ. 32Nɔ́ nɛ e na, kɛ nɔ́ nɛ e nu ɔ, lɔ ɔmɛ a he odase e yeɔ, pohu nɔ ko nɔ ko ngɔɛ e munyu ɔ. 33Nɔ tsuaa nɔ nɛ heɔ e munyu ɔ yeɔ ɔ, yeɔ odase kaa Mawu tuɔ anɔkuale. 34Nɔ nɛ Mawu tsɔ ɔ, Mawu munyu e tuɔ, ejakaa Mawu Mumi hyi lɛ tɔ. 35#Mat 11.27; Luk 10.22 Tsɛ ɔ suɔ e Bi ɔ, nɛ e tu nihi tsuo ngɔ wo e dɛ mi. 36Nɔ nɛ heɔ Bi ɔ yeɔ ɔ, e nine su neneene wami ɔ nɔ; se nɔ tsuaa nɔ nɛ bui Bi ɔ tue ɔ, e be neneene wami nae. Mawu maa gbla e tue mohu.


Yoshua kɛ Kaleb Yakpá Kanaan Shikpɔŋ lɛ Shi | Biblia Mli Sane\nMaŋ Shikpálɔi 12 Lɛ\nKWƐMƆ tsei ayibii ni hii nɛɛ tere lɛ. Kwɛ bɔ ni wein yibii kusha lɛ da hã. Ebiɔ mɛi enyɔ dani amɛbaanyɛ amɛkɛ tso awó nɔ. Ni kwɛmɔ agbamii lɛ kɛ akutui lɛ hu. Nɛgbɛ akɛ tsei ayibii fɛfɛji nɛɛ jɛ? Akɛjɛ Kanaan shikpɔŋ lɛ nɔ. Kaimɔ akɛ, Kanaan ji he ni Abraham kɛ Isak kɛ Yakob hi be ko lɛ. Shi yɛ hɔmɔ ni ba jɛmɛ hewɔ lɛ, Yakob kɛ eweku lɛ fã kɛtee Mizraim. Agbɛnɛ, aaafee afii 216 sɛɛ lɛ, Mose nyiɛ Israelbii lɛ ahiɛ kɛmiiya Kanaan ekoŋŋ. Amɛbashɛ he ko yɛ ŋa lɛ nɔ ni atsɛɔ jɛmɛ akɛ Kadesh.\nGbɔmɛi fɔji yɔɔ Kanaan shikpɔŋ lɛ nɔ. No hewɔ lɛ Mose tsu maŋ shikpálɔi 12 ni ekɛɛ amɛ akɛ: ‘Nyɛyakwɛa akɛ mɛi enyiɛ yɔɔ jɛmɛ, ni nyɛkwɛa akɛ ani amɛhe wa lo. Nyɛkwɛa akɛ ani shikpɔŋ lɛ hi kɛha nidumɔ hu lo. Ni nyɛkai ni nyɛkɛ enɔ tsei ayibii lɛ eko abaa.’\nBeni maŋ shikpálɔi lɛ ku amɛsɛɛ amɛba Kadesh lɛ, amɛkɛɛ Mose akɛ: ‘Eji shikpɔŋ kpakpa waa diɛŋtsɛ.’ Ni amɛkɛ tsei ayibii lɛ eko batsɔɔ Mose ni amɛkɛma nɔ mi. Shi maŋ shikpálɔi lɛ ateŋ mɛi 10 kɛɛ akɛ: ‘Gbɔmɛi ni yɔɔ jɛmɛ lɛ dara waa ni amɛhe wa hu. Kɛ wɔtee akɛ wɔyaaŋɔ shikpɔŋ lɛ, amɛbaagbe wɔ fɛɛ.’\nIsraelbii lɛ atsui fã beni amɛnu enɛ lɛ. No hewɔ lɛ amɛkɛɛ akɛ: ‘Ehi akɛ wɔɔgboi yɛ Mizraim moŋ aloo yɛ ŋa nɛɛ nɔ po. Abaagbe wɔ yɛ ta mli, ni abaamɔmɔ wɔŋamɛi kɛ wɔbii fɛɛ. Nyɛhaa wɔhalaa hiɛnyiɛlɔ kroko yɛ Mose najiaŋ, ni wɔku wɔsɛɛ kɛya Mizraim!’\nShi maŋ shikpálɔi lɛ ateŋ mɛi enyɔ kɛ amɛhiɛ fɔ̃ Yehowa nɔ, ni amɛbɔ mɔdɛŋ ní amɛwo maŋbii lɛ hewalɛ. Amɛgbɛi ji Yoshua kɛ Kaleb. Amɛkɛɛ akɛ: ‘Nyɛkashea gbeyei. Yehowa kɛ wɔ yɛ. Etɔŋ wɔ ni wɔnine baashɛ shikpɔŋ lɛ nɔ.’ Shi gbɔmɛi lɛ booo toi. Amɛmiitao ni amɛgbe Yoshua kɛ Kaleb po.\nEnɛ ha Yehowa mli fu waa ni ekɛɛ Mose akɛ: ‘Gbɔmɛi ni eye kɛjɛ afii 20 kɛyaa lɛ ateŋ mɔ ko mɔ ko eyaŋ Kanaan shikpɔŋ lɛ nɔ. Amɛna naakpɛɛ nii ni mifee yɛ Mizraim kɛ ŋa lɛ nɔ lɛ, shi kɛlɛ amɛkɛ amɛhiɛ efɔɔɔ minɔ. No hewɔ lɛ amɛbaakpa shi yɛ ŋa lɛ nɔ afii 40 kɛyashi amɛteŋ naagbee mɔ baagbo. Yoshua kɛ Kaleb pɛ baaya Kanaan shikpɔŋ lɛ nɔ.’\n4 Mose 13:1-33; 14:1-38.\nKɛmaje Mɔ Ko Kɛmaje Mɔ Ko Maŋ Shikpálɔi 12 Lɛ\nmy sane 38


Wo Mɛi Hewalɛ Tamɔ Bɔ Ni Nyɔŋmɔ Feɔ Lɛ | Nikasemɔ\n‘Ajie Nyɔŋmɔ yi, mɔ ni woɔ wɔ hewalɛ yɛ wɔmanehului fɛɛ amli lɛ.’—2 KOR. 1:3, 4, shn.\nLALAI: 7, 3\nMɛɛ gbɛ nɔ Yehowa etsɔɔ akɛ eji Nyɔŋmɔ ni woɔ mɔ hewalɛ?\nMɛɛ gbɛ nɔ Yesu hã ana akɛ eji mɔ ko ni woɔ mɔ hewalɛ?\nMɛɛ gbɛ nɔ Yesu bɔfoi lɛ wo amɛnyɛmimɛi Kristofoi lɛ hewalɛ?\n1. Be ni Adam tse atua yɛ Eden abɔɔ lɛ mli lɛ, mɛɛ shi Yehowa wo? Mɛni hewɔ shiwoo nɛɛ woɔ adesai hewalɛ lɛ?\nKƐJƐ be ni Adam fee esha ni ekɛ esha tsɛŋe adesai fɛɛ lɛ nɔ kɛbaa lɛ, Yehowa ehã ana akɛ eji Nyɔŋmɔ ni woɔ mɔ hewalɛ. Be ni Adam tse atua yɛ Eden abɔɔ lɛ mli lɛ sɛɛ nɔŋŋ lɛ, Yehowa fee nɔ ko ni baashɛje Adam seshibii ni baaba yɛ sɛɛ mli lɛ amii. Yehowa wo shi yɛ Eden abɔɔ lɛ mli akɛ be ni yi aaawula shi lɛ, ekpãtã Satan Abonsam, ni ji “blema onufu lɛ,” kɛ enitsumɔi gbohii lɛ fɛɛ ahiɛ. Aŋma shiwoo ni ji gbalɛ nɛɛ yɛ 1 Mose 3:15. Shiwoo nɛɛ tsɔɔ akɛ eshiii adesai ajeŋ ehãaa amɛ, ni ele akɛ, kɛ́ adesai banu shiwoo nɛɛ shishi lɛ, ebaawo amɛ hewalɛ waa.—Kpo. 12:9; 1 Yoh. 3:8.\nYEHOWA WO ETSUJI NI HI SHI YƐ BLEMA LƐ HEWALƐ\n2. Mɛɛ gbɛ nɔ Yehowa wo Noa hewalɛ?\n2 Yehowa tsulɔ Noa yinɔbii lɛ efeee Nyɔŋmɔ suɔmɔnaa nii. No mli lɛ, Noa kɛ eweku lɛ pɛ jáa Yehowa. Akɛni Noa yinɔbii lɛ fee yiwalɛ nii ni amɛkɛ amɛhe wo jeŋba sha mli waa hewɔ lɛ, kulɛ enijiaŋ baanyɛ aje wui. (1 Mo. 6:4, 5, 11; Yuda 6) Shi Yehowa kɛɛ lɛ nɔ ko ni wo lɛ hewalɛ waa koni ekɛ ‘Nyɔŋmɔ anyiɛ’ kɛyashi naagbee. (1 Mo. 6:9) Yehowa kɛɛ Noa akɛ ebaakpãtã nakai yinɔbii fɔji lɛ ahiɛ, ni etsɔɔ Noa nɔ ni efee koni ekɛbaa lɛ kɛ eweku lɛ yi. (1 Mo. 6:13-18) Yehowa hã Noa na akɛ eji Nyɔŋmɔ ni woɔ mɔ hewalɛ.\n3. Mɛni Yehowa fee kɛwo Yoshua hewalɛ? (Kwɛmɔ mfoniri ni yɔɔ nikasemɔ lɛ shishijee lɛ.)\n3 Afii ohai abɔ sɛɛ lɛ, Nyɔŋmɔ kpɛ eyiŋ akɛ ekɛ nitsumɔ wulu ko baawo Yoshua dɛŋ akɛ enyiɛ E-webii lɛ ahiɛ kɛya Shiwoo Shikpɔŋ lɛ nɔ koni amɛyahi jɛmɛ. Enɛ baabi ni Yoshua kɛ jeŋmaji ni yɔɔ Shiwoo Shikpɔŋ lɛ nɔ lɛ awu ta ni eye amɛnɔ kunim. Yoshua náŋ enɛ mlɛo ejaakɛ jeŋmaji nɛɛ ahe wala waa. Kulɛ, Yoshua baanyɛ ajo nitsumɔ nɛɛ naa foi. Akɛni Yehowa le enɛ hewɔ lɛ, etsɔ Mose nɔ ewo Yoshua hewalɛ. Nyɔŋmɔ kɛɛ Mose akɛ: “Wó Yoshua hiɛnyiɛlɔ, ní owo lɛ hewalɛ ní owaje lɛ, ejaakɛ lɛ ji mɔ ni baanyiɛ maŋ nɛɛ hiɛ kɛfo mli kɛya, ni lɛ nɔŋŋ ji mɔ ni baahã amɛŋɔ shikpɔŋ ni obaana lɛ.” (5 Mo. 3:28) Yehowa wo Yoshua hewalɛ dani eje enitsumɔ lɛ shishi. Ekɛɛ lɛ akɛ: “Ani jeee mi mifã bo? Feemɔ ekãa, ni owaje ohe. Otsui akafã, ni kaashe gbeyei hu, ejaakɛ he fɛɛ he ni oyaa lɛ, Yehowa, o-Nyɔŋmɔ lɛ, kɛ bo yɛ.” (Yos. 1:1, 9) Wiemɔi nɛɛ wo Yoshua hewalɛ waa!\n4, 5. (a) Mɛni Yehowa fee kɛwo ewebii ni hi shi yɛ blema lɛ hewalɛ? (b) Mɛɛ gbɛ nɔ Yehowa wo e-Bi lɛ hewalɛ?\n4 Jeee aŋkroaŋkroi pɛ Yehowa wo amɛ hewalɛ, ewo ewebii lɛ hu hewalɛ akɛ kuu. Yehowa gba gbalɛ ko ni kɛ́ aŋɔ Yudafoi lɛ nom kɛtee Babilon lɛ, ebaashɛje amɛmii. Ekɛ amɛ wie akɛ kuu ekɛɛ: “Kaashe gbeyei, ejaakɛ mikɛ bo yɛ. Kaaye otsui, ejaakɛ miji o-Nyɔŋmɔ lɛ, mawaje bo, anɔkwa, maye mabua bo, lɛɛlɛŋ, mikɛ mijalɛ ninejurɔ lɛ baahiɛ omli kpɛŋŋ.” (Yes. 41:10) Nyɔŋmɔ wo blema Kristofoi lɛ hu hewalɛ, ni ŋmɛnɛ hu lɛ, ewoɔ E-webii lɛ hewalɛ.—Kanemɔ 2 Korintobii 1:3, 4.\n5 Be ni Yesu yɔɔ shikpɔŋ lɛ nɔ lɛ, e-Tsɛ lɛ wo lɛ hewalɛ. Be ni abaptisi Yesu lɛ, enu gbee ko jɛ ŋwɛi kɛɛ: “Mɔ nɛ ji mi-Bi ni misumɔɔ lɛ lɛ, mɔ ni miná ehe miishɛɛ lɛ.” (Mat. 3:17) Ekã shi faŋŋ akɛ, wiemɔi nɛɛ wo Yesu hewalɛ waa ni enyɛ efi shi kɛyashi naagbee!\nYESU WO MƐI HEWALƐ\n6. Mɛɛ gbɛ nɔ talɛnta he abɛbua lɛ woɔ mɔ hewalɛ?\n6 Yesu kase e-Tsɛ, ni lɛ hu ewo mɛi hewalɛ. Yesu gba gbalɛ ko ni kɔɔ je nɛŋ naagbee gbii lɛ ahe. Yɛ nakai gbalɛ lɛ mli lɛ, egba abɛbua ko ni kɔɔ talɛnta he, ni abɛbua lɛ mli wiemɔi lɛ woɔ mɔ hewalɛ ni eye anɔkwa kɛyashi naagbee. Nuŋtsɔ lɛ ni awie ehe yɛ abɛbua lɛ mli lɛ wo enyɔji anɔkwafoi lɛ ateŋ mɔ fɛɛ mɔ hiɛ nyam, ni ekɛɛ lɛ akɛ: “Aekoo, nyɔŋ kpakpa kɛ anɔkwafo! Oye anɔkwa yɛ nii fioo he. Mikɛ bo baato nibii babaoo nɔ. Botemɔ onuŋtsɔ miishɛɛ lɛ mli.” (Mat. 25:21, 23) Wiemɔi nɛɛ woɔ mɔ hewalɛ waa koni eya nɔ eye Yehowa anɔkwa!\n7. Mɛɛ gbɛ nɔ Yesu wo ebɔfoi lɛ hewalɛ? Ni mɛni efee kɛwo Petro hu hewalɛ?\n7 Yesu bɔfoi lɛ je ŋwane shii abɔ yɛ amɛteŋ yɛ mɔ ni ji agbo fe fɛɛ yɛ amɛteŋ lɛ he, shi Yesu to etsui shi ewo amɛ hewalɛ koni amɛba amɛhe shi ni amɛfee amɛnii tamɔ tsuji, shi jeee nuŋtsɔmɛi. (Luka 22:24-26) Petro fee nibii ni kumɔ Yesu tsui shii abɔ. (Mat. 16: 21-23; 26:31-35, 75) Shi Yesu kwaaa Petro, moŋ lɛ, ewo lɛ hewalɛ, ni ekɛ nitsumɔ wo Petro dɛŋ akɛ ewo enyɛmimɛi Kristofoi lɛ hewalɛ.—Yoh. 21:16.\nBLEMABII LƐ HU WO MƐI HEWALƐ\n8. Mɛɛ gbɛ nɔ Hezekia wo Yuda tatsɛmɛi lɛ kɛ maŋbii lɛ hewalɛ?\n8 Dani Yehowa baatsu e-Bi lɛ kɛba shikpɔŋ lɛ nɔ ni ebafee bɔ ni afeɔ awoɔ mɔ hewalɛ lɛ he nɔkwɛmɔnɔ ni yeɔ emuu lɛ po lɛ, Yehowa tsuji anɔkwafoi lɛ le akɛ ehe miihia ni awo mɛi hewalɛ. Be ni Asiriabii lɛ bawo Yudabii lɛ ahe gbeyei lɛ, Hezekia bua tatsɛmɛi kɛ maŋbii lɛ anaa koni ewo amɛ hewalɛ. “Ni [ewiemɔi] lɛ wo maŋbii lɛ hewalɛ.”—Kanemɔ 2 Kronika 32:6-8.\n9. Mɛni Hiob wolo lɛ tsɔɔ wɔ yɛ hewalɛwoo he?\n9 Wɔbaanyɛ wɔkase bɔ ni awoɔ mɔ hewalɛ kɛjɛ Hiob dɛŋ. Hiob tsɔɔ enanemɛi etɛ komɛi ni ba eŋɔɔ akɛ amɛmiiba amɛbashɛje emii lɛ bɔ ni ashɛjeɔ mɔ mii. Ekɛɛ amɛ akɛ eji amɛ amɛyɔɔ eshihilɛ lɛ mli kulɛ, ebaawie nibii ni baawo amɛ hewalɛ ni baahã amɛhe ajɔ amɛ, shi jeee nibii ni baakumɔ amɛtsui. (Hiob 16:1-5) Naagbee lɛ, Elihu wo Hiob hewalɛ, ni Yehowa diɛŋtsɛ hu fee nakai.—Hiob 33:24, 25; 36:1, 11; 42:7, 10.\n10, 11. (a) Mɛni hewɔ ehe bahia ni awo Yefta biyoo lɛ hewalɛ? (b) Ŋmɛnɛ lɛ, namɛi hu esa akɛ awo amɛ hewalɛ?\n10 Mɔ kroko ni hi shi yɛ blema ni ehe bahia ni awo lɛ hewalɛ ji Yefta biyoo lɛ. Be ni Kojolɔ Yefta kɛ Amonbii lɛ yaawu lɛ, ewo Yehowa shi akɛ kɛ́ eye ebua lɛ ni eye Amonbii lɛ anɔ kunim lɛ, ebaahã mɔ klɛŋklɛŋ ni baaje kpo kɛjɛ eshĩa lɛ mli abakpee lɛ lɛ ayasɔmɔ yɛ Yehowa sɔlemɔ buu lɛ mli ewala beiaŋ fɛɛ. Yehowa ye ebua Israelbii lɛ ni amɛye kunim. Be ni Yefta ku esɛɛ lɛ, ebiyoo, ni ji ebi koome lɛ ji mɔ klɛŋklɛŋ ni je kpo ebakpee lɛ. Enɛ kumɔ Yefta tsui. Shi eye eshiwoo lɛ nɔ ni ehã ebiyoo lɛ tee Shilo eyasɔmɔ yɛ sɔlemɔ buu lɛ mli ewala gbii fɛɛ.—Koj. 11:30-35.\n11 Ŋwanejee ko bɛ he akɛ, sane nɛɛ gba Yefta naa waa, ni ekã shi faŋŋ akɛ, egba ebiyoo lɛ naa waa fe lɛ po. Fɛɛ sɛɛ lɛ, Yefta biyoo lɛ jɛ esuɔmɔ mli ekpɛlɛ yiŋ ni epapa kpɛ lɛ nɔ. (Koj. 11:36, 37) Sɔɔmɔ ni eyaasɔmɔ yɛ sɔlemɔ buu lɛ mli lɛ hewɔ lɛ, eboteŋ gbalashihilɛ mli ni efɔŋ, ni no hewɔ lɛ, etsɛ gbɛ́i baalaaje. Ehe bahia ni ashɛje emii ni awo lɛ hewalɛ waa. Biblia lɛ kɛɔ akɛ: “Ebatsɔ kusum yɛ Israel akɛ: Afi fɛɛ afi lɛ, Israel oblayei lɛ baaya ni amɛyajie Yefta, Gileadnyo lɛ biyoo lɛ yi, gbii ejwɛ yɛ afi mli.” (Koj. 11:39, 40) Ŋmɛnɛ lɛ, nyɛmimɛi komɛi ni ji oshijafoi lɛ kɛ amɛbe kɛ amɛhewalɛ tsuɔ babaoo yɛ Yehowa sɔɔmɔ lɛ mli. Amɛ hu amɛsa yijiemɔ kɛ hewalɛwoo, aloo jeee nakai?—1 Kor. 7:32-35.\nBƆFOI LƐ WO AMƐNYƐMIMƐI LƐ HEWALƐ\n12, 13. Mɛɛ gbɛ nɔ Petro ‘wo enyɛmimɛi lɛ hewalɛ’?\n12 Gbi gbɛkɛ ni enɔ jetsɛremɔ lɛ abaagbe Yesu lɛ, ekɛɛ bɔfo Petro akɛ: “Simon, Simon, naa! Satan ebi koni ahã esha nyɛ fɛɛ nyɛmli tamɔ wiiti. Shi misɔle kɛkpa fai mihã bo koni ohemɔkɛyeli akatã; ni bo hu, kɛ́ oku osɛɛ lɛ, wo onyɛmimɛi lɛ hewalɛ.”—Luka 22:31, 32.\nWoji ni bɔfoi lɛ ŋmala lɛ wo Kristofoi ni hi shi yɛ blema lɛ hewalɛ, ni amɛwoɔ wɔ hu hewalɛ (Kwɛmɔ kuku 12-17)\n13 Petro fata mɛi ni abu amɛ akɛ akulashiŋi yɛ blema Kristofoi asafo lɛ mli lɛ ahe. (Gal. 2:9) Efee ekãa waa yɛ Pentekoste gbi lɛ nɔ kɛ no sɛɛ fɛɛ, ni enɛ wo enyɛmimɛi Kristofoi lɛ hewalɛ waa. Be ni ekɛ afii pii esɔmɔ sɛɛ lɛ, eŋma enyɛmimɛi Kristofoi lɛ wolo akɛ: “Miŋma nyɛ wiemɔi fioo nɛɛ bɔ ni afee ni mikɛwo nyɛ hewalɛ ni mikɛye odase kɛ hiɛdɔɔ akɛ enɛ ji Nyɔŋmɔ anɔkwa dromɔ lɛ. Nyɛdamɔa shi shiŋŋ yɛ mli.” (1 Pet. 5:12) Woji ni Petro ŋmala lɛ wo Kristofoi ni hi shi yɛ ebeiaŋ lɛ hewalɛ. Hewalɛwoo he miihia wɔ waa ŋmɛnɛ, ni Petro woji lɛ baanyɛ awo wɔ hewalɛ be ni wɔmɛɔ jeŋ hee ni etsɛŋ ebaaba lɛ.—2 Pet. 3:13.\n14, 15. Mɛɛ gbɛ nɔ woji ni bɔfo Yohane ŋmala lɛ ewo Kristofoi hewalɛ kɛjɛ blema kɛbashi ŋmɛnɛ?\n14 Bɔfo Yohane hu fata mɛi ni abu amɛ akɛ akulashiŋi yɛ blema Kristofoi asafo lɛ mli lɛ ahe. Yesu he Sanekpakpa ni eŋma lɛ yɛ miishɛɛ waa, ni kɛjɛ be ni eŋma lɛ tɔ̃ɔ kɛbashi ŋmɛnɛ lɛ, e-Sanekpakpa lɛ ewo Kristofoi hewalɛ waa. Yohane Sanekpakpa lɛ mli pɛ wɔnaa wiemɔi ni Yesu wie akɛ suɔmɔ ji su titri ni anɔkwa Kristofoi baajie lɛ kpo lɛ yɛ.—Kanemɔ Yohane 13:34, 35.\n15 Nibii kpakpai pii yɛ ni wɔbaanyɛ wɔkase yɛ woji etɛ krokomɛi ni Yohane ŋmala lɛ amli. Akɛ nɔkwɛmɔnɔ lɛ, kɛ́ wɔwerɛ ho wɔhe waa yɛ wɔtɔmɔi ahewɔ lɛ, wiemɔi ni Yohane wie akɛ “Yesu lá lɛ hãa wɔhe tseɔ kɛjeɔ esha fɛɛ esha mli” lɛ shɛjeɔ wɔmii waa, aloo jeee nakai? (1 Yoh. 1:7) Agbɛnɛ hu, kɛ́ wɔhenilee tee nɔ ebu wɔ fɔ yɛ eshai ni wɔfee be ko ni eho lɛ ahewɔ lɛ, ani wiemɔi ni Yohane wie akɛ “Nyɔŋmɔ da fe wɔtsuii” lɛ eshɛjeee wɔmii? (1 Yoh. 3:20) Yɛ mɛi fɛɛ ni ŋma Biblia lɛ ateŋ lɛ, Yohane pɛ ŋma akɛ “Nyɔŋmɔ lɛ, suɔmɔ ji lɛ.” (1 Yoh. 4:8, 16) Yɛ wolo ni ji enyɔ kɛ wolo ni ji etɛ ni Yohane ŋmala lɛ amli lɛ, ejie Kristofoi ni “miiya nɔ amɛmiinyiɛ yɛ anɔkwale lɛ mli” lɛ ayi.—2 Yoh. 4; 3 Yoh. 3, 4.\n16, 17. Mɛɛ gbɛ nɔ bɔfo Paulo wo Kristofoi ni hi shi yɛ blema lɛ hewalɛ?\n16 Yɛ bɔfoi lɛ fɛɛ ateŋ lɛ, etamɔ nɔ ni bɔfo Paulo ji mɔ ni wo blema Kristofoi lɛ hewalɛ fe fɛɛ. Yɛ Yesu gbele lɛ sɛɛ nɔŋŋ lɛ, bɔfoi lɛ ateŋ mɛi babaoo tee nɔ amɛhi Yerusalem, ni ji he ni no mli lɛ gbɛtsɔɔmɔ kuu lɛ yɔɔ lɛ. (Bɔf. 8:14; 15:2) Mɛi ni Kristofoi ni yɔɔ Yudea lɛ shiɛ Kristo he sane amɛtsɔɔ lɛ ateŋ mɛi babaoo heɔ amɛyeɔ akɛ Nyɔŋmɔ kome pɛ ni yɔɔ. Shi mɛi ni yɔɔ hei ni mumɔ krɔŋkrɔŋ lɛ tsɔɔ akɛ bɔfo Paulo ayashiɛ yɛ lɛ ateŋ mɛi babaoo jeee Yudafoi, ni amɛjáa nyɔŋmɔi srɔtoisrɔtoi pii.—Gal. 2:7-9; 1 Tim. 2:7.\n17 Paulo fã gbɛ eyashiɛ yɛ maji pii ni yɔɔ ŋmɛnɛŋmɛnɛ beiaŋ Turkey, Grees, kɛ Italy lɛ anɔ. Eshiɛ ehã mɛi ni jeee Yudafoi ni yɔɔ jɛmɛ lɛ, ni eto Kristofoi asafoi pii ashishi. Asafoi hei nɛɛ amli bii lɛ ‘na amanehulu yɛ amɛ diɛŋtsɛ amɛmaŋbii lɛ adɛŋ,’ ni no hewɔ lɛ, ehe bahia ni awo amɛ hewalɛ. (1 Tes. 2:14) Yɛ aaafee afi 50 Ŋ.B. lɛ, Paulo ŋma wolo eyahã asafo hee ni yɔɔ Tesalonika lɛ. Ekɛɛ amɛ akɛ: “Be fɛɛ be ni wɔtsĩɔ nyɛ fɛɛ nyɛtã yɛ wɔsɔlemɔi amli lɛ, wɔdaa Nyɔŋmɔ shi, ejaakɛ wɔyaa nɔ wɔkaiɔ nyɛhemɔkɛyeli nitsumɔ, kɛ nyɛsuɔmɔ mli ni nyɛjɛɔ nyɛtsuɔ nii waa, kɛ nyɛshifimɔ [lɛ].” (1 Tes. 1:2, 3) Agbɛnɛ hu, ekɛɛ amɛ akɛ amɛwowoo amɛhe hewalɛ. Eŋma akɛ: “Nyɛyaa nɔ nyɛwowoa nyɛhe hewalɛ, ni nyɛtswaa nyɛhe nyɛmaa shi.”—1 Tes. 5:11.\nGBƐTSƆƆMƆ KUU LƐ WOƆ NYƐMIMƐI LƐ HEWALƐ\n18. Mɛni blema gbɛtsɔɔmɔ kuu lɛ fee kɛwo Filipo hewalɛ?\n18 Yehowa tsɔ gbɛtsɔɔmɔ kuu lɛ nɔ ewo mɛi ni nyiɛ hiɛ yɛ blema Kristofoi asafoi lɛ amli lɛ kɛ Kristofoi krokomɛi lɛ fɛɛ hewalɛ. Akɛ nɔkwɛmɔnɔ lɛ, be ni Filipo yashiɛ Kristo he sane etsɔɔ Samariabii lɛ, gbɛtsɔɔmɔ kuu lɛ mli bii lɛ fi esɛɛ. Amɛtsu amɛteŋ mɛi enyɔ, ni ji Petro kɛ Yohane kɛtee ní amɛyasɔle amɛhã Kristo kaselɔi hei ni yɔɔ jɛmɛ lɛ koni amɛná mumɔ krɔŋkrɔŋ lɛ. (Bɔf. 8:5, 14-17) Ekã shi faŋŋ akɛ, yelikɛbuamɔ ni gbɛtsɔɔmɔ kuu lɛ kɛhã Filipo kɛ kaselɔi hei lɛ wo amɛ hewalɛ waa!\n19. Be ni blema Kristofoi lɛ kane wolo ni jɛ gbɛtsɔɔmɔ kuu lɛ ŋɔɔ lɛ, te amɛnu he amɛhã tɛŋŋ?\n19 Sɛɛ mli lɛ, ehe bahia ni gbɛtsɔɔmɔ kuu lɛ akpɛ yiŋ yɛ sane ko ni he hiaa lɛ he; ani esa akɛ afo Kristofoi ni jeee Yudafoi lɛ ketia tamɔ bɔ ni Mose Mla lɛ biɔ ni afee lɛ? (Bɔf. 15:1, 2) Gbɛtsɔɔmɔ kuu lɛ sɔle amɛbi ni Yehowa kɛ emumɔ krɔŋkrɔŋ lɛ atsɔɔ amɛ gbɛ, ni no sɛɛ lɛ, amɛpɛi Ŋmalɛ lɛ mli jogbaŋŋ. No hewɔ lɛ, mɛɛ yiŋ amɛkpɛ? Amɛkpɛ yiŋ akɛ ehe ehiaaa ni afolɔɔ Kristofoi ni jeee Yudafoi lɛ ketia. Amɛŋma wolo ko ni kɔɔ yiŋ ni amɛkpɛ lɛ he ni amɛkɛtsu nyɛmimɛi hii komɛi koni amɛkɛyahã asafoi lɛ. Be ni asafoi lɛ anine shɛ wolo nɛɛ nɔ ni amɛkane lɛ, “amɛmii shɛ amɛhe waa diɛŋtsɛ yɛ hewalɛwoo lɛ hewɔ.”—Bɔf. 15:27-32.\n20. (a) Mɛɛ gbɛi anɔ Gbɛtsɔɔmɔ Kuu ni yɔɔ ŋmɛnɛ lɛ woɔ wɔ fɛɛ hewalɛ? (b) Mɛɛ sanebimɔ abaahã hetoo yɛ nikasemɔ ni nyiɛ sɛɛ lɛ mli?\n20 Ŋmɛnɛ lɛ, Yehowa Odasefoi Agbɛtsɔɔmɔ Kuu lɛ woɔ Betel weku lɛ mli bii lɛ, mɛi ni yɔɔ be fɛɛ sɔɔmɔ krɛdɛɛ lɛ mli shi amɛbɛ Betel lɛ, kɛ nyɛmimɛi krokomɛi fɛɛ ni yɔɔ jeŋ fɛɛ lɛ hewalɛ. Ni tamɔ bɔ ni eba lɛ yɛ blema Kristofoi lɛ abeiaŋ lɛ, Kristofoi ni yɔɔ ŋmɛnɛ lɛ hu amii shɛɔ amɛhe waa yɛ hewalɛwoo lɛ hewɔ! Agbɛnɛ hu, yɛ afi 2015 lɛ, Gbɛtsɔɔmɔ Kuu lɛ fee wolo ko ni yitso ji Kuu Osɛɛ Kɛba Yehowa Ŋɔɔ. Wolo nɛɛ ewo mɛi pii ni yɔɔ jeŋ fɛɛ lɛ hewalɛ waa. Shi ani mɛi ni nyiɛ hiɛ yɛ asafo lɛ mli lɛ pɛ esa akɛ amɛkase Yehowa ni amɛwo mɛi hewalɛ? Abaahã sanebimɔ nɛɛ hetoo yɛ nikasemɔ ni nyiɛ sɛɛ lɛ mli.


David Yi Gbeye | Tsɔɔ O Bimɛ Ní\nKe o ngɛ gbeye yee ɔ, mɛni o peeɔ?— Eko ɔ, o yaa o papaa kɛ o yayo a ngɔ nɛ a ye bua mo. Se nɔ kpa ko hu ngɛ nɛ e ma nyɛ maa ye bua mo. E ngɛ he wami pe nɔ tsuaa nɔ. O le nɔ nɛ ji lo?— Ee, lɛ ji Yehowa Mawu. Mo ha nɛ waa kase niheyo ko nɛ e biɛ ji David nɛ ngɛ Baiblo ɔ mi ɔ he ní. E le kaa Yehowa maa ye bua lɛ be tsuaa be, lɔɔ he ɔ, e yi gbeye.\nKɛ je benɛ David ji bimwɔyo nɛ e fɔli tsɔse lɛ nɛ e suɔ Yehowa. Enɛ ɔ ye bua David nɛ ke e kɛ níhi nɛ a ngɛ gbeye kpe po ɔ, e yi gbeye. E le kaa Yehowa ji e huɛ, nɛ Yehowa maa ye bua lɛ. Ligbi ko ɔ, David ya ngɛ tohi hyɛe ngɛ nga a nɔ, nɛ jata agbo ko ba nu to ɔ kake! O le nɔ́ nɛ David pee lo? E nyɛɛ jata a se nɛ e ya gbe lɛ! Nɛ be kpa ko hu ɔ, benɛ osisiblisi ko ma to ɔ eko numi ɔ, David gbe lɛ! Mɛnɔ lɛ o susu kaa e ye bua David ɔ?— Anɔkuale, Yehowa lɛ ye bua David.\nBe ko hu ɔ, David tsɔɔ kaa e yi gbeye kulaa. Jamɛ a be ɔ mi ɔ, Israelbi ɔmɛ kɛ Filistibi ɔmɛ ngɛ ta hwue. Filistibi ɔmɛ a ta bulɔ kake ka wawɛɛ nitsɛ nɛ e je oblai! A tsɛɛ lɛ ke Goliat. Oblai nɛ ɔ ye Israel ta buli ɔmɛ kɛ Yehowa a he fɛu. Goliat de Israel ta buli ɔmɛ kaa ke a ma nyɛ lɛ ɔ, a ba nɛ a kɛ lɛ ba hwu ta. Se Israelbi ɔmɛ tsuo ye gbeye wawɛɛ kaa a kɛ lɛ maa hwu ta. Benɛ David nu sane ɔ he ɔ, e de Goliat ke: ‘I kɛ mo maa hwu! Yehowa maa ye bua mi nɛ ma ye o nɔ kunumi!’ O susu kaa David ngɛ kã lo?— Ee, David ngɛ kã. O suɔ nɛ o maa le nɔ́ nɛ ba ngɛ lɔɔ se lo?\nDavid ngɔ e we amlami ɔ kɛ tɛ enuɔ, nɛ e ho konɛ e kɛ oblai ɔ ya hwu ta. Benɛ Goliat hyɛ David nɛ e na kaa e wɛ ɔ, e ye David he fɛu. Se David de lɛ ke: ‘Moo lɛɛ o kɛ klaate ma ye ngɔ, se imi lɛɛ i ma o ngɔ ngɛ Yehowa biɛ mi!’ Kɛkɛ nɛ e ngɔ tɛ kɛ wo amlami ɔ mi, nɛ e sa fo nɛ e kɛ Goliat yaa kpe, nɛ e fɔ tɛ ɔ. Tɛ ɔ ya ná Goliat hɛ nya, nɛ e sɛ lo ɔ mi! Oblai ɔ nɔ si nɛ e gbo! Filistibi ɔmɛ ye gbeye nɛ mɛ tsuo a tu fo. Kɛ pee kɛɛ nɛ niheyo wayoo kaa David nyɛ nɛ e ye oblai ɔ nɔ kunimi ɔ?— Yehowa ye bua lɛ, ejakaa Yehowa ngɛ he wami kulaa pe jamɛ a oblai ɔ!\nDavid yi gbeye ejakaa e le kaa Yehowa maa ye bua lɛ\nMɛni o ma nyɛ maa kase ngɛ David sane ɔ mi?— Yehowa ngɛ he wami pe nɔ tsuaa nɔ. Nɛ e ji o Huɛ. Enɛ ɔ he ɔ, be tsuaa be nɛ o maa ye gbeye ɔ, mo kai kaa Yehowa ma nyɛ maa ye bua mo konɛ o ko ye gbeye!\nLa 56:3, 4\nMɛni David pee be mi nɛ jata kɛ osisiblisi ko ba nu e to ɔ eko ɔ?\nBenɛ Goliat ye Yehowa he fɛu ɔ, mɛni David de lɛ?\nMɛni blɔ nɔ David gu kɛ ye Goliat nɔ kunimi?\nMɛni heje nɛ David yi jata a, osisiblisi ɔ, kɛ Goliat gbeye ɔ?\nMɛni o ma nyɛ maa kase ngɛ David sane ɔ mi?


2022 Yehowa Odasefoi Akpokpaa Wulu Nɔ Kpee\n‘TIUMƆ TOIŊJƆLƐ SƐƐ’!\nWɔkɛ miishɛɛ miifɔ̃ bo nine ni okwɛ afi nɛɛ gbii etɛ kpee ni Yehowa Odasefoi baafee lɛ.\nYɛ COVID-19 hela lɛ hewɔ lɛ, akɛ afi nɛɛ kpokpaa wulu nɔ kpee lɛ baawo jw.org lɛ nɔ koni wɔkwɛ. Akɛbaawo nɔ fiofio kɛjɛ July kɛyashi August.\nAheee shika. Ehe ehiaaa ni o-login loo orɛgista dã\nKpee Lɛ Mli Otii\nSohaa: Obaana bɔ ni suɔmɔ hãa wɔtoiŋ jɔɔ wɔ, ni ehãa toiŋjɔlɛ hiɔ wɔ kɛ mɛi ateŋ hu. Obaana bɔ ni Biblia mli ŋaawoi yeɔ ebuaa gbalashihilɛ mli hefatalɔi, fɔlɔi, kɛ bii ni toiŋjɔlɛ hiɔ amɛweku lɛ mli.\nHɔɔ: Kɛ́ ooye hela ko, ooye ohia, adebɔɔ naa oshãrai enina bo, loo okɛ naagbai krokomɛi miikpe lɛ, ani obaanyɛ oná toiŋjɔlɛ? Kwɛmɔ vidio ko ni woɔ mɔ hewalɛ ni tsɔɔ nibii ni wɔnyɛmimɛi ni yɔɔ jeŋ fɛɛ lɛ feɔ ni hãa amɛtoiŋ jɔɔ amɛ, ni agbɛnɛ hu, toiŋjɔlɛ hiɔ amɛ kɛ mɛi ateŋ.\nHɔgbaa: Ani wɔbaanyɛ wɔkɛ Nyɔŋmɔ abɔ naanyo lɛɛlɛŋ? Ani mɔ ko baanyɛ ekɛ Nyɔŋmɔ abɔ naanyo ni ehe ehiaaa ni efee nɔ ko, aloo ja efee nibii komɛi dã? Abaahã sanebimɔi nɛɛ ahetoo yɛ wiemɔ ko ni abaadamɔ Biblia lɛ nɔ ahã lɛ mli. Eyitso ji “Te Ooofee Tɛŋŋ Okɛ Nyɔŋmɔ Abɔ Naanyo?”\nObaana kpee lɛ he gbɛjianɔtoo muu lɛ fɛɛ yɛ biɛ, ni obaanyɛ okwɛ vidio ko ni kɔɔ wɔkpeei lɛ ahe hu.\nKwɛmɔ Kpokpaa Wulu Nɔ Kpee Lɛ\n2022 Yehowa Odasefoi Akpokpaa Wulu Nɔ Kpee: ‘Tiumɔ Toiŋjɔlɛ Sɛɛ’!\nWɔ fɛɛ wɔkɛ naagbai kpeɔ, ni naagbai nɛɛ hãaa wɔtoiŋ ajɔ wɔ. Ofainɛ, kwɛmɔ ‘Tiumɔ Toiŋjɔlɛ Sɛɛ’! Yehowa Odasefoi Akpokpaa Wulu Nɔ Kpee lɛ, ni obaana bɔ ni obaafee oná toiŋjɔlɛ bianɛ kɛ agbɛnɛ hu wɔsɛɛ.\nBiblia Mli Drama Lɛ Fãi Komɛi: Yehowa Tsɔɔ Wɔ Gbɛ Ni Wɔnyiɛ Toiŋjɔlɛ Gbɛ Lɛ Nɔ\nObaana bɔ ni Yehowa miiya nɔ eehã ewiemɔ lɛ miiba mli fiofio, kɛ bɔ ni eetsɔɔ ewebii lɛ gbɛ koni amɛná toiŋjɔlɛ wɔsɛɛ.\nMɛni Yaa Nɔ Yɛ Wɔkpeei Wuji Ashishi?\nDaa afi lɛ, Yehowa Odasefoi feɔ gbii etɛ kpeei yɛ jeŋ fɛɛ. Shi mɛni afeɔ yɛ wɔkpeei wuji lɛ ashishi? Bo diɛŋtsɛ yaa eko ni obaana.\nKɛmaje Mɔ Ko Kɛmaje Mɔ Ko Kpeei Wuji Ni Yehowa Odasefoi Feɔ Daa Afi\nKwɛmɔ 2022 Kpokpaa Wulu Nɔ Kpee Lɛ—‘Tiumɔ Toiŋjɔlɛ Sɛɛ’!


Ani Kristofoi Baanyɛ Amɛkɛ IUD Atsĩ Fɔmɔ Naa?\nKANEMƆ YƐ Afrikaans Albania Alur Amharic Amis Arabic Armenia Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatia Czech Dangme Denmark Digor Douala Dutch Edo Efik Estonia Ewe Fiji Finland Fon French Ga Garifuna Georgia Germany Guarani Gujarat Gun Haitian Creole Hausa Hebri Hela Herero Hiligaynon Hindi Hiri Motu Hungary Ibanag Iceland Igbo Iloko Indonesia Isoko Italia Japan Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lingala Lithuania Luganda Lunda Luo Luvale Macedonia Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norway Nzema Okpe Oromo Ossetia Otetela Pangasinan Papiamento (Curaçao) Persia Pidgin (Cameroon) Pohnpei Poland Portugal Punjabi Quechua (Ancash) Quechua (Bolivia) Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Sranantongo Swahili Swahili (Congo) Swati Sweden Tagalog Tajiki Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tsonga Turkey Turkmen Tuvalu Twi Tzeltal Tzotzil Ukrain Urhobo Uzbek Venda Vietnam Waray-Waray Wolaita Xhosa Yoruba Zande Zapotec (Isthmus) Zulu\nAni Kristofoi baanyɛ amɛkɛ IUD (yɛ Blɔfo mli lɛ, intrauterine device) atsu nii koni amɛkɛtsĩ fɔmɔ naa?\nEsa akɛ Kristofoi ni ebote gbalashihilɛ mli lɛ kɛ amɛhefatalɔi afee ekome kɛsusu bɔ ni IUD lɛ tsuɔ nii ehãa lɛ he jogbaŋŋ ni amɛkɛto Biblia mli shishitoo mlai ahe. No sɛɛ lɛ, esa akɛ amɛkpɛ yiŋ ni baahã amɛhiɛ henilee kpakpa mli yɛ Nyɔŋmɔ hiɛ.\nYehowa fã Adam kɛ Hawa, kɛ agbɛnɛ hu, Noa kɛ eweku lɛ akɛ: “Nyɛfɔa ni nyɛyi afaa.” (1 Mo. 1:28; 9:1) Biblia lɛ ekɛɛɛ akɛ esa akɛ Kristofoi aye famɔ nɛɛ nɔ. No hewɔ lɛ, esa akɛ gbalashihilɛ mli hefatalɔi diɛŋtsɛ akpɛ amɛyiŋ kɛji amɛkɛ nibii ni akɛtsĩɔ fɔmɔ naa baatsu nii bɔ ni afee ni amɛkafɔ, loo kɛ́ amɛbaafɔ lɛ, amɛfɔ yɛ be pɔtɛɛ ko mli loo amɛkafɔ babaoo, aloo amɛkɛtsuŋ nii. Mɛɛ nibii komɛi ehe baahia ni amɛsusu he dani amɛkpɛ yiŋ nɛɛ?\nDani Kristofonyo ko baakpɛ eyiŋ yɛ nɔ ko ni akɛtsĩɔ fɔmɔ naa lɛ he lɛ, esa akɛ ekwɛ kɛji eteee shi ewooo Biblia mli shishitoo mla ko. No hewɔ ni Kristofoi kpɔɔɔ hɔ lɛ. Kɛ́ mɔ ko hiɛ hɔ lɛ, mɔ fɛɛ mɔ le akɛ be baashɛ ni ebaafɔ ní ekɛ gbɔmɔ adesa kroko aba jeŋ. No hewɔ lɛ, kɛ́ mɔ ko je gbɛ ekpɔ hɔ lɛ, efo gbɔmɔ adesa ko wala sɛɛ, ni enɛ teɔ shi ewoɔ Biblia lɛ. Biblia lɛ hãa wɔleɔ akɛ esa akɛ wɔna wala akɛ nɔ ko ni jara wa. (2 Mo. 20:13; 21:22, 23; Lala 139:16; Yer. 1:5) Ni IUD hu, ani Kristofoi baanyɛ amɛkɛtsu nii?\nMay 15, 1979, Blɔfo Buu-Mɔɔ lɛ, baafa 30-31 lɛ wie IUD he. Nakai beiaŋ lɛ, IUD ni yɔɔ lɛ ateŋ babaoo ji rɔba bibioo ko ni akɛwoɔ yei afɔmɔ kotoku mli koni amɛkaŋɔ hɔ. Buu-Mɔɔ nɛɛ tsɔɔ mli akɛ aleee bɔ ni IUD lɛ tsuɔ nii ehãa lɛ jogbaŋŋ. Shi mɛi pii ni ekase he nii lɛ kɛɔ akɛ IUD lɛ feɔ nɔ ko yɛ fɔmɔ kotoku lɛ mli ni no hãaa nuu mai lɛ ayanina yoo lɛ fɔmɔ wɔji lɛ koni eŋɔ hɔ. Kɛ́ yoo lɛ eŋɔɔɔ hɔ lɛ, belɛ enyɛŋ ekɛ gbɔmɔ adesa kroko aba jeŋ.\nShi awie yɛ Buu-Mɔɔ lɛ mli akɛ, odaseyeli yɛ ni tsɔɔ akɛ, bei komɛi lɛ, yoo lɛ baanyɛ aŋɔ hɔ. Kɛ́ eba lɛ nakai lɛ, ekolɛ hɔ lɛ kpelekeŋ shi kɛyaŋ fɔmɔ kotoku lɛ mli, ni enɛ ji nɔ ni atsɛɔ lɛ ɛktɔpik lɛ (yɛ Blɔfo mli lɛ ectopic pregnancy). Shi kɛ́ hɔ lɛ nyɛ ekpeleke shi kɛtee fɔmɔ kotoku lɛ mli po lɛ, ekolɛ IUD lɛ hãŋ ekpɛtɛ fɔmɔ kotoku lɛ, ni no baahã hɔ lɛ afite. Kɛ́ hɔ lɛ fite lɛ, etamɔ nɔ ni akpɔ hɔ nɔŋŋ. Enɛ hewɔ lɛ, Buu-Mɔɔ lɛ wie akɛ: “Yɛ saji ni awie nɛɛ ahewɔ lɛ, esa akɛ Kristofonyo anɔkwafo ni miisusu kɛji ebaanyɛ ekɛ IUD atsu nii lɛ, ajwɛŋ nɔ ni Biblia lɛ wieɔ yɛ bɔ ni wala jara wa hã lɛ he lɛ nɔ jogbaŋŋ dani ekpɛ eyiŋ.”—Lala 36:9.\nKɛjɛ afi 1979 be ni sane nɛɛ je kpo yɛ Buu-Mɔɔ lɛ mli lɛ, jeŋ shikpalɔi ená nilee babaoo, ni no ehã aná IUD henɔi krokomɛi.\nAmrɔ nɛɛ, yɛ rɔba IUD lɛ sɛɛ lɛ, ayɛ IUD henɔi krokomɛi enyɔ. Ekome ji IUD ni akɛ akɔɔble (copper) fee lɛ, ni akɛbɔi nitsumɔ waa yɛ United States yɛ afi 1988. Nɔ ni ji enyɔ lɛ ji IUD ni jieɔ tsofa ko (hormone) ewoɔ gbɔmɔtso lɛ mli lɛ, ni abɔi hɔɔmɔ yɛ afi 2001. Te IUD henɔi enyɔ nɛɛ tsuɔ nii amɛhãa tɛŋŋ?\nAkɔɔble nɔ lɛ: Tamɔ bɔ ni awie kɛtsɔ hiɛ lɛ, etamɔ nɔ ni IUD lɛ hãaa nuu mai lɛ ayanina yoo fɔmɔ wɔji lɛ koni eŋɔ hɔ. Shi yɛ enɛ sɛɛ lɛ, nɔ kroko hu yɛ ni akɔɔble IUD lɛ feɔ. No ji akɛ, etamɔ nɔ ni egbeɔ nuu mai lɛ. * Akɔɔble IUD lɛ tsakeɔ fɔmɔ kotoku lɛ tilɛ hu.\nNɔ ni jieɔ tsofa ewoɔ gbɔmɔtso lɛ mli lɛ: Ayɛ IUD komɛi ni jieɔ tsofai ni baanyɛ atsĩ fɔmɔ naa amɛwoɔ gbɔmɔtso lɛ mli, tamɔ bɔ ni tsofai ni akɔlɔɔ kɛtsĩɔ fɔmɔ naa lɛ feɔ lɛ nɔŋŋ. Kɛ́ yei afɔmɔ wɔji dara kɛshɛ he ko lɛ, amɛshiɔ he ni amɛyɔɔ lɛ ni amɛyajeɔ gbɔmɔtso lɛ mli he ko ni amɛbaanyɛ amɛkɛ nuu mai akpe yɛ. Etamɔ nɔ ni IUD henɔi nɛɛ hãaa yei komɛi awɔji lɛ ashi kɛya he nɛɛ, ni kɛ́ wɔji lɛ shiii kɛyaaa lɛ, yoo lɛ nyɛŋ aŋɔ hɔ. Yɛ enɛ sɛɛ lɛ, datrɛfoi komɛi kɛɔ akɛ IUD henɔi nɛɛ hãa fɔmɔ kotoku lɛ tilɛ lɛ nɔ gbɔɔ. * Kɛfata he lɛ, amɛhãa nɔ ko ni tamɔ ahɔle ni yɔɔ fɔmɔ kotoku lɛ naabu lɛ tiɔ waa, ni no hewɔ lɛ, nuu mai lɛ nyɛɛɛ abote fɔmɔ kotoku lɛ mli.\nTamɔ bɔ ni awie kɛtsɔ hiɛ lɛ, etamɔ nɔ ni IUD henɔi srɔtoi enyɔ nɛɛ fɛɛ tsakeɔ fɔmɔ kotoku lɛ tilɛ. Nɔ ni enɛ tsɔɔ ji akɛ, kɛ́ nuu lɛ mai lɛ nyɛ eyanina yoo lɛ fɔmɔ wɔji lɛ ni yoo lɛ ŋɔ hɔ lɛ, hɔ lɛ baakpeleke shi kɛya fɔmɔ kotoku lɛ mli, shi akɛni fɔmɔ kotoku lɛ tilɛ etsake hewɔ lɛ, hɔ lɛ nyɛŋ akpɛtɛ fɔmɔ kotoku mli, tamɔ bɔ ni ebaa lɛ bei komɛi yɛ tsofai ni akɔlɔɔ kɛtsĩɔ fɔmɔ naa lɛ hu agbɛfaŋ lɛ. Enɛ hewɔ lɛ, hɔ lɛ shɛŋ he ko kwraa ni ebaafite. Shi jeŋ shikpalɔi heɔ amɛyeɔ akɛ enɛ efɔɔɔ kaa kwraa yɛ IUD henɔi srɔtoi enyɔ nɛɛ agbɛfaŋ.\nNo hewɔ lɛ, mɔ ko mɔ ko nyɛŋ awie kɛ nɔmimaa akɛ akɔɔble IUD lɛ loo nɔ ni jieɔ tsofa ewoɔ gbɔmɔtso lɛ mli lɛ hãaa yei aŋɔ hɔ. Shi niiamlitaomɔ ehã efee faŋŋ akɛ, bɔ ni IUD henɔi nɛɛ tsuɔ nii amɛhãa lɛ hewɔ lɛ, efɔɔɔ kaa kwraa akɛ yei ni kɛtsuɔ nii lɛ baaŋɔ hɔ.\nKɛ́ Kristofoi ni ebote gbalashihilɛ mli lɛ miitao amɛkɛ IUD atsu nii lɛ, amɛbaanyɛ amɛkɛ datrɛfonyo ko ni le IUD he saji lɛ asusu he. Datrɛfonyo nɛɛ baanyɛ atsɔɔ amɛ IUD henɔi ni amɛbaanyɛ amɛná yɛ he ni amɛyɔɔ lɛ, sɛɛnamɔi ni yɔɔ amɛhe, kɛ naagbai ni yoo lɛ baanyɛ aná kɛ́ ekɛtsu nii. Esaaa akɛ gbalashihilɛ mli hefatalɔi lɛ kpaa gbɛ, ni esaaa akɛ amɛŋmɛɔ gbɛ hu ni datrɛfonyo lɛ loo mɔ kroko tsɔɔ amɛ yiŋ ni amɛkpɛ yɛ sane nɛɛ he. (Rom. 14:12; Gal. 6:4, 5) Eji yiŋ ni esa akɛ gbalashihilɛ mli hefatalɔi lɛ pɛ akpɛ. Esa akɛ amɛkpɛ yiŋ nɛɛ bɔ ni baahã amɛsa Nyɔŋmɔ hiɛ ni amɛná henilee ni he tse.—Okɛto 1 Timoteo 1:18, 19; 2 Timoteo 1:3 lɛ he.\n^ kk. 4 Aŋma yɛ wolo ko ni England National Health Service lɛ fee lɛ mli akɛ: “Kɛ́ akɔɔble lɛ fa yɛ IUD lɛ mli lɛ, kɛ́ yei 100 kɛtsu nii lɛ, yɛ afi mli lɛ, ebaawa akɛ amɛteŋ mɔ kome po baaŋɔ hɔ. Kɛ́ akɔɔble lɛ faaa yɛ IUD lɛ mli lɛ, IUD lɛ tsuŋ nii jogbaŋŋ nakai.”\n^ kk. 5 Akɛni IUD ni jieɔ tsofa ewoɔ gbɔmɔtso lɛ mli lɛ hãa fɔmɔ kotoku lɛ tilɛ lɛ nɔ gbɔɔ hewɔ lɛ, bei komɛi lɛ, ahãa yei ni ebote gbalashihilɛ mli kɛ mɛi ni boteko mli ni lá hoɔ amɛ waa kɛ́ amɛmiifee yei anii lɛ kɛtsuɔ nii koni amɛkaho lá pii.\nAni Eja Gbɛ akɛ Kristofoi kɛ Nibii ni Akɛtsĩɔ Hɔ Naa Atsu Nii?


Ani Nɛkɛ Ji Bɔ ni Nyɔŋmɔ To Eyiŋ? | Biblia lɛ Tsɔɔ\nKANEMƆ YƐ Acholi Afrikaans Albania Amharic Arabic Armenia Assamese Ateso Australia Mumuii Awiemɔ Aymara Bambara Baoule Basque Bengali Bicol Bislama Bissau Guinean Creole Blɔfo Boulou Britian Mumuii Awiemɔ Bulgaria Cakchiquel (Central) Cambodia Catalan Cebuano Chichewa Chile Mumuii Awiemɔ Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Costa Rica Mumuii Awiemɔ Croatia Czech Dangme Denmark Drehu Dutch Ecuador Mumuii Awiemɔ Efik Estonia Ewe Faroese Fiji Filipi Mumuii Awiemɔ Finland Finland Mumuii Awiemɔ French French Mumuii Awiemɔ Ga Galician Garifuna Georgia Germany Germany Mumuii Awiemɔ Greenland Guarani Gujarat Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iban Ibanag Iceland Igbo Iloko Indonesia Isoko Italia Japan Japan Mumuii Awiemɔ Jula Kabyle Kalenjin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Konkani (Roman) Korea Korea Mumuii Awiemɔ Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Laos Latvia Lhukonzo Lingala Lithuania Low German Luganda Lugbara Lunda Luo Luvale Macedonia Malagasy Malay Malayalam Malta Mam Mapudungun Marathi Marshallese Mauritia Creole Maya Mazatec (Huautla) Mende Mexico Mumuii Awiemɔ Mingrelian Miskito Mixe Mixtec (Guerrero) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Niue Norway Nuer Nyaneka Nyungwe Nzema Oromo Ossetia Otetela Otomi (Mezquital Valley) Palau Pangasinan Papiamento (Aruba) Papiamento (Curaçao) Paraguay Mumuii Awiemɔ Persia Peru Mumuii Awiemɔ Pohnpei Poland Poland Mumuii Awiemɔ Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Rarotongan Romania Rotuman Runyankore Russia Russia Mumuii Awiemɔ Rutoro Samoa Sango Saramacca Sepedi Serbia Serbia (Roma) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tahiti Tajiki Tamil Tandroy Tankarana Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Turkmen (Cyrillic) Tuvalu Tuvinia Twi Tzeltal Tzotzil Uighur (Arabic) Uighur (Cyrillic) Ukrain Umbundu Urdu Uruund Uzbek Uzbek (Roman) Valencian Venda Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Wolof Xhosa Yapese Yoruba Zande Zapotec (Isthmus) Zapotec (Lachiguiri) Zimbabwe Mumuii Awiemɔ Zulu\nKƆ ADAFITSWAA woji lɛ ateŋ eko ni okane. Kwɛmɔ tɛlivishiŋ, loo bó redio toi. Obaana akɛ saji ni amɛwieɔ he lɛ pii kɔɔ efɔŋfeemɔ, ta, kɛ awuiyeli ni akɛtutuaa mɔ ahe! Agbɛnɛ susumɔ onaagbai lɛ ahe okwɛ. Ekolɛ hela loo suɔlɔ ko gbele eha okɛ haomɔi pii miikpe. Ekolɛ obaanu he taakɛ gbɔmɔ kpakpa Hiob, mɔ ni kɛɛ akɛ “ena amanehulu ni naa wa” lɛ nu he lɛ pɛpɛɛpɛ.—Hiob 10:15, The Holy Bible in the Language of Today.\nBi ohe akɛ:\nAni nɛkɛ ji bɔ ni Nyɔŋmɔ to eyiŋ kɛha mi kɛ adesa weku muu lɛ fɛɛ?\nNɛgbɛ maná yelikɛbuamɔ ni mikɛaadamɔ minaagbai lɛ anaa yɛ?\nAni hiɛnɔkamɔ ko yɛ akɛ be ko baashɛ ni wɔbaaná toiŋjɔlɛ yɛ shikpɔŋ nɔ?\nBiblia lɛ kɛ sanebimɔi nɛɛ ahetooi ni haa mɔ tsui nyɔɔ emli haa.\nBIBLIA LƐ TSƆƆ AKƐ NYƆŊMƆ KƐ TSAKEMƆI NƐƐ BAABA SHIKPƆŊ LƐ NƆ.\n“Nyɔŋmɔ aaatsumɔ amɛhiɛaŋ yaafonui fɛɛ, ni gbele bɛ dɔŋŋ, ni ŋkɔmɔyeli ko kɛ bolɔmɔ ko kɛ nɔnaa ko hu bɛ dɔŋŋ.”—Kpojiemɔ 21:4\n“Obubuafoi aaatumɔ akɛ ofrote.”—Yesaia 35:6\n“Aaagbele shwilafoi ahiŋmɛii.”—Yesaia 35:5\n“Mɛi fɛɛ ni yɔɔ gbohiiabui amli lɛ aaaje kpo.”—Yohane 5:28, 29\n“Maŋbii lɛ ateŋ mɔ ko ekɛɛŋ akɛ: Migbɔjɔ [“mihe miiye,” NW]!”—Yesaia 33:24\n“Shikpɔŋ lɛ nɔ aaaba abele babaoo kɛyashwie gɔji lɛ ayiteaŋ.”—Lala 72:16\nNÁ BIBLIA MLI TSƆƆMƆI LƐ AHE SƐƐ\nOkɛ oyaiyeli akakpoo nibii ni awie he yɛ baafai ni tsɔ hiɛ lɛ amli lɛ akɛ amɛji nibii ni ashweɔ ni nyɛŋ aba mli. Nyɔŋmɔ ewo shi akɛ ebaatsu nibii nɛɛ ahe nii, ni Biblia lɛ tsɔɔ gbɛ ni ebaatsɔ nɔ efee nakai lɛ mli.\nShi Biblia lɛ feɔ babaoo fe nakai. Obaanyɛ otsɔ Biblia lɛ nɔ oná shihilɛ diɛŋtsɛ ni haa mɔ tsui nyɔɔ emli amrɔ nɛɛ po. Ŋɔɔ be fioo ni okɛsusu bo diɛŋtsɛ oyeyeeyefeemɔi kɛ naagbai lɛ ahe okwɛ. Ekolɛ shika ni obɛ, weku mli naagbai, gbɔmɔtsoŋ hewalɛ ni onáaa, loo suɔlɔ ko gbele fata onaagbai lɛ ahe. Biblia lɛ baanyɛ aye abua bo koni otsu naagbai ni okɛkpeɔ ŋmɛnɛ lɛ ahe nii, ni ebaanyɛ eha ohe ajɔ bo kɛtsɔ sanebimɔi ni nyiɛ sɛɛ nɛɛ ahetooi ni ekɛhaa lɛ nɔ:\nMɛni hewɔ wɔnaa amanehulu?\nMɛɛ gbɛ nɔ wɔɔtsɔ wɔdamɔ shihilɛ mli yeyeeyefeemɔi anaa?\nMɛɛ gbɛ nɔ wɔɔtsɔ wɔha miishɛɛ ahi wɔweku shihilɛ mli?\nAni be ko baashɛ ni wɔbaana wɔsuɔlɔi ni egboi lɛ ekoŋŋ?\nTe wɔɔfee tɛŋŋ wɔná nɔmimaa akɛ Nyɔŋmɔ baatsu eshiwoi kɛha wɔsɛɛ lɛ ahe nii?\nAnɔkwale ni eji akɛ ookane wolo nɛɛ tsɔɔ akɛ obaasumɔ ni ole nɔ ni Biblia lɛ tsɔɔ. Wolo nɛɛ baaye abua bo. Kadimɔ akɛ kukuji ni yɔɔ baafa ko mli lɛ ahe sanebimɔi yɛ nakai baafa lɛ shishi. Mɛi akpekpei abɔ enya Biblia lɛ ni Yehowa Odasefoi kɛ amɛ susuɔ he kɛtsɔ sanebimɔ kɛ hetooi anɔ lɛ he. Wɔheɔ wɔyeɔ akɛ bo hu obaanya he. Eba akɛ Nyɔŋmɔ aaajɔɔ bo amrɔ nɛɛ be mli ni okaseɔ nɔ diɛŋtsɛ ni Biblia lɛ tsɔɔ ni baaha oná miishɛɛ ní otsui anyɔ omli hu lɛ!\nLÉ O-BIBLIA LƐ\nWOJI muji kɛ woji ni aŋmala kɛmaje mɛi, ni fɛɛ feɔ 66 yɔɔ Biblia lɛ mli. Ajara enɛɛmɛi amli awo yitsei kɛ kukuji amli koni ekɛ nitsumɔ afee mlɛo. Kɛ́ atsɛ́ ŋmalɛi yɛ wolo nɛɛ mli lɛ, klɛŋklɛŋ yibɔ okadi lɛ tsɔɔ Biblia mli wolo lɛ yitso, ni nɔ ni nyiɛ sɛɛ lɛ tsɔɔ kuku lɛ. Ákɛ nɔkwɛmɔnɔ lɛ, ŋmalɛ ni ji “2 Timoteo 3:16” lɛ tsɔɔ wolo ni ji enyɔ ni aŋma kɛyaha Timoteo lɛ, yitso 3, kuku 16.\nKɛ́ ofɔɔ ŋmalɛi ni atsɛ́ yisɛɛ yɛ wolo nɛɛ mli lɛ gbelemɔ ni okaneɔ hu lɛ, no lɛ etsɛŋ kwraa ni obaale Biblia lɛ mli jogbaŋŋ. Kɛfata he lɛ, mɛni hewɔ otooo gbɛjianɔ koni okane Biblia lɛ daa? Kɛ́ daa gbi lɛ okaneɔ emli yitsei etɛ kɛmɔ enumɔ lɛ, no lɛ obaanyɛ okane Biblia muu lɛ fɛɛ yɛ afi mli.


Ní Aaaná Ale Nyɔŋmɔ\nKƐ́ OOTAO ŋaawoo lɛ, ani oyaaa mɔ ko ni anyɛɔ akɛ he fɔ̃ɔ enɔ lɛ ŋɔɔ? Kɛji akɛ oyɛ hekɛnɔfɔɔ yɛ he ni ŋaawoo lɛ jɛɔ kɛbaa lɛ mli lɛ, obaasumɔ ni okɛtsu nii, kɛ́ onáa he sɛɛ amrɔ nɔŋŋ loo yɛ sɛɛ mli. Kɛ obaaná ŋaawoo kpakpa ni yɔɔ Biblia lɛ mli lɛ he sɛɛ lɛɛlɛŋ lɛ, no lɛ esa akɛ ole e-Ŋmalɔ lɛ. Ejaakɛ, ekolɛ abaabu bo akɛ ‘eshieŋtsɛ’ loo enaanyo po!—Yesaia 41:8.\nNyɔŋmɔ gbɛi ni jeɔ kpo yɛ Yesaia wolo lɛ ni aŋma yɛ Hebri wiemɔ mli lɛ mli\n2 Kɛ oosumɔ ni okɛ mɔ ko abɔ naanyo lɛ, ŋwanejee ko bɛ he akɛ obaasumɔ ni ole egbɛi. Ani Biblia Nyɔŋmɔ lɛ yɛ gbɛi? Ejaje akɛ: “Mi ji Yehowa, migbɛi ji no, ni mikɛ minunyam lɛ haŋ mɔ kroko, ni mikɛ miyijiemɔ lɛ hu haŋ amagai!” (Yesaia 42:8) “Yehowa,” ni aŋma lɛ akɛ יהוה (ni akaneɔ kɛjɛɔ ninejurɔ gbɛ kɛyaa abɛku) yɛ Hebri wiemɔ mli lɛ ji egbɛi. Nakai gbɛi lɛ jeɔ kpo aaafee shii 7,000 yɛ Biblia lɛ Hebri Ŋmalɛi lɛ amli. Anuɔ ŋwɛi gbɛi lɛ shishi akɛ eshishitsɔɔmɔ ji “Ehaa Ebaa Mli,” ní tsɔɔ akɛ, Yehowa haa lɛ diɛŋtsɛ ebatsɔɔ nɔ fɛɛ nɔ ni ehe hiaa ni etsɔ bɔni afee ni etsu eyiŋtoi ahe nii loo ehãa ebɔɔ nii lɛ tsɔɔ nɔ fɛɛ nɔ ni he hiaa ni amɛtsɔ koni ekɛtsu eyiŋtoo he nii. Agbɛnɛ hu, bɔ ni egbɛi lɛ yɔɔ yɛ Hebri mli lɛ ji wiemɔ he mla ni tsɔɔ nifeemɔ ko ni miiya nɔ ni aahe agbe naa. Mɛni no tsɔɔ? Etsɔɔ akɛ Yehowa ehã eyiŋtoi eba mli ni eeya nɔ lolo eehã eyiŋtoi miiba mli. Eji Nyɔŋmɔ ni hiɛ kã, ejeee hewalɛ ko ni nuuu nii ahe!\n3 Yehowa batsɔ Bɔlɔ lɛ. (1 Mose 1:1) Lɛ ji ‘Nyɔŋmɔ hiɛkalɔ lɛ ni bɔ ŋwɛi kɛ shikpɔŋ kɛ ŋshɔ kɛ nii fɛɛ ni yɔɔ amɛmli lɛ.’ (Bɔfoi lɛ Asaji 14:15) Yehowa bɔ nɔ fɛɛ nɔ, ni Adam kɛ Hawa ni ji klɛŋklɛŋ adesai enyɔ ni ji gbalashihilɛ mli hefatalɔi lɛ fata he. No hewɔ lɛ Nyɔŋmɔ ji “wala nubu.” (Lala 36:10) Ebatsɔ wala Yibaalɔ hu. No hewɔ lɛ “efɔ̃ɔɔ lɛ diɛŋtsɛ ehe odaseyeli, shi moŋ efeɔ ejurɔ ni ehaa nugbɔ jɛɔ ŋwɛi nɛɔ haa nyɛ, kɛ afii ni baa nii pii hu, ekɛ ŋmãa kɛ miishɛɛ woɔ nyɛtsuiiaŋ obɔ.” (Bɔfoi lɛ Asaji 14:17) Mɛi babaoo jáa amɛblematsɛmɛi yɛ Afrika kɛ Asia akɛni amɛná wala kɛjɛ amɛŋɔɔ hewɔ. Ani esaaa akɛ amɛnuɔ he waa fe nɛkɛ po akɛ amɛhiɛ Bɔlɔ lɛ kɛ wala Yibaalɔ lɛ nyɔmɔ babaoo, Mɔ ni bɔ klɛŋklɛŋ gbalashihilɛ mli hefatalɔi enyɔ lɛ ni ekɛ hewalɛ ni amɛkɛaawo shwiei ha amɛ lɛ? Ekolɛ nakai anɔkwa sane lɛ nɔjwɛŋmɔ baatsirɛ bo koni ojaje akɛ: “Nuntsɔ, bo ji mɔ ni sa akɛ oŋɔ anunyam kɛ agbojee kɛ hewalɛ lɛ, ejaakɛ bo obɔ nii fɛɛ, ni osuɔmɔ naa amɛyɔɔ ni abɔ amɛ.”—Kpojiemɔ 4:11.\n4 Obaanyɛ obale Yehowa, o-Bɔlɔ lɛ, ní okase nɔ̃ Nyɔŋmɔ ni eji lɛ he nii kɛtsɔ saji ni yɔɔ Biblia lɛ mli lɛ nɔ. Ejieɔ lɛ kpo etsɔɔ akɛ “Nyɔŋmɔ lɛ, suɔmɔ ji lɛ.” (1 Yohane 4:16; 2 Mose 34:6, 7) Yɛ be mli ni okaneɔ Biblia lɛ kɛjɛɔ Mose Klɛŋklɛŋ wolo lɛ kɛyashi Kpojiemɔ lɛ, obaana saji srɔtoi babaoo ni tsɔɔ akɛ eji Nyɔŋmɔ ni yɔɔ suɔmɔ lɛɛlɛŋ. Mɛni hewɔ okɛfeee osubaŋ akɛ oookane Nyɔŋmɔ Wiemɔ lɛ daa gbi bɔni afee ni oná ole o-Bɔlɔ lɛ? Kasemɔ Biblia lɛ jogbaŋŋ kɛtsɔ mɛi ni le emli saji lɛ ayelikɛbuamɔ nɔ. (Bɔfoi lɛ Asaji 8:26-35) Yɛ nakai feemɔ mli lɛ, obaana akɛ eji Nyɔŋmɔ ni yeɔ jalɛ sane, ni eŋmɛŋ efɔŋfeemɔ gbɛ kɛyaŋ naanɔ. (5 Mose 32:4) Ní aaaya nɔ aŋmɛ pɛpɛɛpɛ yɛ suɔmɔ kɛ jalɛsaneyeli mli lɛ bɛ mlɛo kɛha gbɔmɔ, shi Yehowa kɛ E-nilee lɛ haa amɛŋmɛɔ pɛpɛɛpɛ yɛ emuuyeli mli. (Romabii 11:33; 16:27) Akɛni eji Nyɔŋmɔ Ofe lɛ hewɔ lɛ, eyɛ hewalɛ ni ekɛaafee nɔ fɛɛ nɔ ni esumɔɔ bɔni afee ni ekɛha eyiŋtoi aba mli. (1 Mose 17:1) Bɔɔ mɔdɛŋ ni okɛ ŋaawoo ni nilee yɔɔ mli ni onaa yɛ Biblia lɛ mli lɛ atsu nii, ni ohiɛ baasɔ o-Bɔlɔ lɛ waa fe nɛkɛ, ni obaayɔse akɛ eŋaawoo lɛ tsuɔ nii daa kɛhaa wɔsɛɛnamɔ.\nMɛni hewɔ obɛŋkɛɛɛ Yehowa yɛ sɔlemɔ mli?\n5 Gbɛ kroko yɛ lolo ni aaatsɔ nɔ abɛŋkɛ Nyɔŋmɔ. No ji kɛtsɔ sɔlemɔ nɔ. Yehowa ji ‘sɔlemɔ Toibolɔ.’ (Lala 65:3) Ebaanyɛ ‘efee kɛteke nɔ babaoo fe nii fɛɛ ni wɔkpaa he fai loo wɔjwɛŋɔ.’ (Efesobii 3:20) Ni kɛlɛ, mɛni obaasusu yɛ ‘naanyo’ ko ní beni etaoɔ yelikɛbuamɔ kɛjɛɔ odɛŋ lɛ pɛ ebaa oŋɔɔ lɛ he? Ekolɛ obuŋ lɛ babaoo tsɔ̃. Nakai nɔŋŋ ŋwanejee ko bɛ he akɛ jeee sɔlemɔ hegbɛ ni oná lɛ pɛ obaasumɔ ni okɛtsu nii ni okɛbi Nyɔŋmɔ koni eha bo nɔ ni he hiaa bo lɛ kɛkɛ, shi agbɛnɛ ni oda lɛ shi ni ojie eyi hu.—Filipibii 4:6, 7; 1 Tesalonikabii 5:17, 18.\n1. Mɛni hewɔ ehe hiaa ni ole Nyɔŋmɔ?\n2. Mɛni hewɔ Nyɔŋmɔ gbɛi kɛ eshishinumɔ lɛ sa kadimɔ waa lɛ?\n3. Mɛɛ yiŋtoi oyɔɔ ni nomɛi ahewɔ esa akɛ ojie Yehowa yi?\n4. Mɛni ji Yehowa sui titrii ni nɔ kwɔlɔ lɛ ekomɛi?\n5. Te ooofee tɛŋŋ ni bo diɛŋtsɛ lɛ ole Nyɔŋmɔ?\nKɛ́ Nyɔŋmɔ baahã osɔlemɔi lɛ ahetoo loo ehãŋ hetoo lɛ, edamɔ bo onɔ titri.


Yeremia 41 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nIshmael gbe Gedalia (1-10)\nYohanan hã Ishmael jo foi (11-18)\n41 Yɛ nyɔɔŋ ni ji kpawo lɛ mli lɛ, Ishmael,+ Elishama binuu Netania binuu lɛ ni jɛ maŋtsɛmɛi aweku lɛ mli lɛ, ni eji maŋtsɛ lɛ hii onukpai lɛ ateŋ mɔ kome lɛ, kɛ hii nyɔŋma fata ehe kɛba Gedalia, Ahikam binuu lɛ ŋɔɔ yɛ Mizpa.+ Be ni amɛfee ekome kɛmiiye nii yɛ Mizpa lɛ, 2 Ishmael, Netania binuu lɛ kɛ hii nyɔŋma ni fata ehe lɛ te shi ni amɛkɛ klante gbe Gedalia, Shafan binuu Ahikam binuu lɛ. No hewɔ lɛ, egbe mɔ ni Babilon maŋtsɛ lɛ ewó lɛ lumɔ yɛ shikpɔŋ lɛ nɔ lɛ. 3 Ishmael gbe Yudafoi fɛɛ ni kɛ Gedalia yɔɔ Mizpa lɛ kɛ Kaldeabii asraafoi ni yɔɔ jɛmɛ lɛ hu. 4 Be ni agbe Gedalia lɛ sɛɛ gbi ni ji enyɔ lɛ nɔ, ni mɔ ko mɔ ko leko lɛ, 5 hii 80 jɛ Shekem,+ kɛ Shilo,+ kɛ Samaria+ ba. Amɛshɛshɛɛ amɛtsɛŋi, ni amɛgbalagbalai amɛtadei lɛ, ni amɛfolɔfolɔɔ amɛhe,+ ni amɛhiɛ ŋmaa* afɔlei kɛ frankinsɛnsi+ yɛ amɛdɛŋ koni amɛkɛba Yehowa shĩa lɛ. 6 No hewɔ lɛ, Ishmael, Netania binuu lɛ shi Mizpa koni ekɛ amɛ ayakpe, ni be ni enyiɛ kɛyaa lɛ eefó. Be ni ekɛ amɛ kpe lɛ, ekɛɛ amɛ akɛ: “Nyɛbaa Gedalia, Ahikam binuu lɛ ŋɔɔ.” 7 Shi be ni amɛbote maŋ lɛ mli lɛ, Ishmael, Netania binuu lɛ kɛ ehii lɛ gbe amɛ, ni amɛshɛrɛ amɛ amɛshwie bu ni akɛtoɔ nu lɛ mli. 8 Shi amɛteŋ hii nyɔŋma komɛi kɛɛ Ishmael akɛ: “Kaagbe wɔ, ejaakɛ wɔkɛ wiiti, kɛ barle,* kɛ mu, kɛ wo babaoo eto yɛ ŋa lɛ nɔ.” No hewɔ lɛ, egbeee amɛ efataaa amɛnyɛmimɛi lɛ ahe. 9 Ishmael shɛrɛ hii ni egbe lɛ fɛɛ agbohii ewo bu agbo ni akɛtoɔ nu ni Maŋtsɛ Asa fee yɛ Israel maŋtsɛ Baasha hewɔ lɛ mli.+ Bu ni akɛtoɔ nu nɛɛ mli Ishmael, Netania binuu lɛ kɛ hii ni egbe lɛ wo obɔ. 10 Ishmael ŋɔ mɛi ni eshwɛ yɛ Mizpa lɛ fɛɛ,+ maŋtsɛ lɛ biyei lɛ kɛ maŋbii fɛɛ ni shwɛ yɛ Mizpa lɛ nom, mɛi ni Nebuzaradan, bulɔi lɛ anɔkwɛlɔ lɛ kɛ amɛ wo Gedalia,+ Ahikam binuu lɛ dɛŋ lɛ. Ishmael, Netania binuu lɛ ŋɔ amɛ nom, ni ekɛ amɛ tee koni ekɛ amɛ ayafo mli kɛya Amonbii lɛ aŋɔɔ.+ 11 Be ni Yohanan,+ Karea binuu lɛ kɛ tatsɛmɛi lɛ fɛɛ ni kɛ lɛ yɔɔ lɛ nu efɔŋ fɛɛ ni Ishmael, Netania binuu lɛ efee lɛ, 12 amɛŋɔ hii lɛ fɛɛ ni amɛtee koni amɛkɛ Ishmael, Netania binuu lɛ ayawu, ni amɛyana lɛ yɛ nui babaoo* ni yɔɔ Gibeon lɛ he. 13 Be ni mɛi fɛɛ ni yɔɔ Ishmael ŋɔɔ lɛ na Yohanan, Karea binuu lɛ kɛ tatsɛmɛi lɛ fɛɛ ni fata ehe lɛ, amɛná miishɛɛ babaoo. 14 Kɛkɛ ni mɛi fɛɛ ni Ishmael ŋɔ amɛ nom kɛjɛ Mizpa+ lɛ tsɔ amɛhe ni amɛkɛ Yohanan, Karea binuu lɛ ku amɛsɛɛ kɛtee. 15 Shi Ishmael, Netania binuu lɛ, kɛ ehii lɛ ateŋ mɛi kpaanyɔ je Yohanan dɛŋ, ni amɛtee Amonbii lɛ aŋɔɔ. 16 Yohanan, Karea binuu lɛ, kɛ tatsɛmɛi lɛ fɛɛ ni fata ehe lɛ ŋɔ maŋbii ni yɔɔ Mizpa lɛ ateŋ mɛi ni eshwɛ lɛ, ni ji mɛi ni amɛkpɔ̃ amɛ kɛje Ishmael, Netania binuu lɛ dɛŋ be ni etswa Gedalia, Ahikam binuu lɛ nɔ ni egbe lɛ sɛɛ lɛ.+ Amɛkɛ hii lɛ, kɛ asraafoi lɛ, kɛ yei lɛ, kɛ gbekɛbii lɛ, kɛ maŋtsɛ shĩa onukpai lɛ ku amɛsɛɛ kɛjɛ Gibeon. 17 No hewɔ lɛ, amɛtee ni amɛyahi Kimham gbɔiatoohe ni bɛŋkɛ Betlehem+ lɛ, amɛyiŋtoo ji amɛbaatsa nɔ kɛya Ejipt+ 18 yɛ Kaldeabii lɛ ahewɔ. Ejaakɛ amɛmiishe amɛ gbeyei, akɛni Ishmael, Netania binuu lɛ etswa Gedalia, Ahikam binuu lɛ nɔ ni egbe lɛ lɛ hewɔ, mɔ ni Babilon maŋtsɛ lɛ wó lɛ lumɔ yɛ shikpɔŋ lɛ nɔ lɛ.+\n^ Shishitsɔɔmɔi komɛi kɛɔ akɛ, “kpaakpo wulu.”